text:
Guðstænasta
Føroysk gudstænasta er hvønn 1. og 3. sunnudag í mánaðinum kl. 14.00. Aftan á gudstænastuna hittast føroyingar til ein drekkamunn og prát.
Kristnastova
Birmavej nr. 36 Kbh S.
Evangeliskur fundur er hvørt fríggjakvøld kl. 20.00.
Samkomufundur við breyðbróting er hvønn sunnudag kl. 11.00, sunnudagsskúli er samstundis.
Øll eru vælkomin.
Øssur Berghamar, trúðboðari, tel. 32 59 76 14.
Kristnastova, tel. 32 55 18 09.
Samuelskirkjan
Torsgade 65 Kbh. N; Telefon: 35 83 44 08
Føroyskur prestur: Bergur Jacobsen tele 38 79 61 46
Sjúklingar ella avvarðandi eru meira enn vælkomin til at ringja til prestin at fáa eitt prát ella vitjan á sjúkrahúsinum.


c: text/html

text:
- Tað er ikki nakað krav um, at alifóður skal flytast innilokað. Hetta kemur ikki ofta fyri í dag, tí sum oftast verður fóðrið latið beint í stórar fóðurflakar. Men í Suðuroynni fóðra tey framvegis manuelt frá bátum sum sigla út til ringarnar, sigur Marner Nolsøe, embætisdjóralækni.
Tað var um middagsleitið í dag, at nakrar likkur veruliga gjørdu bart á havnarlagnum í Havn og lupu á nakrar fóðurposar frá Havsbrún. Nógv ferðafólk var á staðnum, og tey nýttu høvið at avmynda matveitsuna hjá likkunum.
Tað eru annars rættiliga strangar reglur innan alivinnuna, hvussu útgerð og annað kann flytast millum øki, so tað slepst undan smittuspjaðing. Men sambært Marner Nolsøe er hetta ikki galdandi í sambandi við fóður. Treytin er bara, at tað skal bera til at sóttreinsa tað, sum flytast skal. Tí fær Heilsufrøðiliga Starvsstovan ikki gjørt nakað í hesum føri.

robotstxt: allowed

filter: keep


text:
"Djúpini" er eitt fleirbrigdað yrkingasavn við niðurstøðuni, at tað einasta, sum ikki broytist er, at alt broytist
Vónbjørt Vang gav í 2011 út savnið "Millumlendingar", har gott 30 navnleysar yrkingar í byrjan og enda blivu rammaðar inn av sveimandi og luftkendum haiku. Ein sermerkt yrking fremst í savninum sigur, at "alt flytur seg", at einki stendur í stað. Ein útsøgn stak lík einum kjarnuhugtaki í skaldskapinum hjá Karsteni Hoydal, har hann ger vart við, hvussu stóran týdning rørslur hava. Uppáha


text:
Hagstova Føroya fer í næstum undir nýggja verkætlan, sum hevur til endamáls at útgreina løn og arbeiðstíð hjá løntakarum á føroyska arbeiðsmarknaðinum.
Tín høvuðsuppgáva í verkætlanini verður at sniðgeva og byggja eina skipan til móttøku og víðari hagtalsviðgerð av dátum úr lønarbókhaldsskipanum hjá privatu og almennu arbeiðsgevarunum.
Tú skalt tí eisini finna ein felags leist fyri dátuflutningin saman við KT-veitarum av lønarskipanunum.
Tínir førleikar
Setanar- og lønartreytir
Starvið verður sett eftir sáttmála millum Fíggjarmálaráðið og avvarðandi yrkisfelag.
Talan er um eitt tíðaravmarkað starv til 1. januar 2019.
Starvið verður sett skjótast gjørligt.
Umsókn
Send umsókn við prógvum, lívsrensli og øðrum viðkomandi skjølum til hagstova@hagstova.fo og skriva “Verkætlanarstarv” sum evni.
Fleiri upplýsingar fáast við at venda sær til Kára Holm Johannesen á 352809 ella á khj@hagstova.fo.
Umsóknarfreistin er sunnudagin 21. januar 2018 á midnátt.
Um Hagstovu Føroya
Hagstovan er almenni hagtalsmyndugleikin í Føroyum. Her framleiða vit mest avgerandi samfelagsligu hagtølini.


text:
Tað er bert ein lítil vika síðani, at ódnin Harvey leikaði á í amerikanska statinum Texas. Nú er ein nýggj ódn, ódnin Irma, á veg, og líkt er til at hon fer at gera munandi størri skaða.
Ódnin Irma hevur ferðast allan vegin frá Cape Verde, tvørtur um Atlantshavið, og hevur nú rokkið til ymsar karibiskar oyggjar. Ódnin hevur longu gjørt stóran skaða á oyggjum sum Sint Maarten og Barbuda. Umleið 90% av húsunum á hesum oynnum hava tikið skaða, streymurin er farin og telefonsambandið við. Tað skrivar BBC. Mett verður, at ódnin fer at flyta seg haðandi mótvegis oynni Puerto Rico, og síðani móti Dominikanska Lýðveldinum. Til síðst verður hon eisini mett at raka amerikanska statin, Florida, har tað er blivið lýst noydd burturflyting.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Tróndur Arge 19.03.2017 (19:33)
Tórður liggur nátt á sjúkrahúsinum
Málverjin hjá B36, Tórður Thomsen, mátti lata seg útskifta longu aftaná eitt lítið korter í dystinum móti KÍ í dag. Hann kendi seg illa og var ikki førur fyri at halda fram.
Trýst á pílin á myndini fyri at síggja samandráttin
Heimasíðan hjá B36 skrivar, talan er helst um okkurt slag av dánilsi. Meðan liðfelagarnir gjørdu seg til reiðar at spæla seinna hálvleik, fór hann við sjúkrabili út á Landssjúkrahúsið at verða kannaður.
Les eisini: Alt um 2. umfar í landskappingini
Har verður eisini sagt, at Tórður Thomsen verður verðandi til observatión í nátt. Dysturin millum B36 og KÍ endaði 1-1. Í samandráttinum sæst støðan, tá Tórður Thomsen verður skiftur út.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Laksalýs finnast eisini niðarlaga í sjónum
Dan Klein --- 01.01.2018 - 09:15
KANNING: Í royndini at basa laksalýs eru fleiri hættir, sum verða royndir til tess at forða lýsnum í at koma í samband við alifiskin. Hesir taka í stóran mun støði í, at lúsin ferðast mest í ovastu fáu metrunum í sjónum. Kanningar í samstarvi millum Fiskaaling og tveir BS-lesandi á Fróðskaparsetrinum vísa hinvegin, at lúsin eisini finst rættiliga niðarlaga í sjónum.
Tann 20. desember vardu Nigro Bjarki Hermansen og og Oddmar við Korkusá BS-verkætlanina "Horisontal og vertikal spjaðing av laksalúsa (Lepeophtheirus salmonis) nauplium og smittandi kopepodittum” á Náttúruvísindadeildini á Fróðskaparsetri Føroya.
Teir hava gjørt royndir við at taka lýs á ymsum dýpum við eini pumpu, umframt at hava tikið royndir beint undir vatnskorpuni við glúpi, sum er vanligasta mannagongdin.
Royndirnar vístu, at pumpan var eitt væl egnað amboð til kanningar av lýs langt niðri í sjónum. Harumframt kann tað vera ein fyrimunur at taka royndir við pumpu um summarið, tá nógvur gróður er í sjónum, sum tippir glúpin. Royndir vórðu gjørdar við vatnskorpuna og niðri á ávikavist 10 og 20 metra dýpi. Hesar vístu, at lýs vóru á øllum dýpum.
Í royndini at basa lúsini eru fleiri hættir, sum royna at forða lýsnum í at koma í samband við alifiskin. Hesar royndir taka í stóran mun støði í, at lúsin er at finna í ovastu fáu metrunum í sjónum. Kanningarnar, sum teir báðir BS-lesandi hava gjørt í samstarvið við Fiskaaling vístu hinvegin, at lúsin var væl longur niðri í sjónum, enn higartil hildið.
Verjan hjá Nigro Bjarka Hermansen og Oddmari við Korkusá gekk væl, og teir fingu próvtalið 12 fyri uppgávuna. Vegleiðarar vóru Eilif Gaard frá Havstovani, og Øystein Patursson og Gunnvør á Norði frá Fiskaaling. Próvdómari var Kirstin Eliasen frá Fiskaaling.
Stjórin á Fiskaaling vísir á, at felagið leggur stóran dent á arbeiðið at samstarva við BS-lesandi og harvið menna hesi.
- Umframt at vera ein íløga í framtíðina, gevur hetta okkum møguleika at fremja ymsar smærri verkætlanir, ið eru við til at økja um okkara vitanarstøði, sigur Jóhanna Lava Køtlum.


text:
24. Okt 2015
Tað var Heini Due Sørensen, ið vann súkklukappingina, sum var endin á venjingarárinum hjá børnunum. Kappast varð á økinum kring Hoyvíkstjørn. Tað bleiv súkklað best av trimum umførum. Vinnarin fekk eitt stig, nummar tvey, tvey stig o.s.fr.Heini vann fyrstu kapping, Jónas Reinert Vesturklett næstu kapping,...
16. Aug 2015
Í døgunum frá 13. til 15. august skipaði Tórshavnar Súkklufelag fyri FM í landavegsúkkling. Kappast bleiv dag um dag og burtursæð frá hósdegnum, bleiv kappast í fagrasta veðri.Hódagin bleiv kappast í landavegsúkkling, fríggjadagin í einkultstarti og leygardagin í býarsúkkling. Ongin ivi var um hvør sterkasti...
07. Aug 2015
Sambært kappingarkalendarinum hjá TSF, so skuldi tær tríggjar FM kappingarnar í landavegsúkkling verða miðan septembur, men orsaka av at tá eru fleiri av okkara sterkastu súkklarum farnir av landinum aftur, so verður kappingarnar fluttar ein mánað fram, t.e. í døgunum frá 13. til 15. august.Kappast...
27. Jul 2015
Her brúka vit somu yvirskrift sum vit hava brúkt til aðra grein. Søgan endurtók seg ígjár tá seinasta og 5. etapa bleiv súkklað á Streymoynni. Torkil vann aftur ein sannførandi sigur. Hetta var 5. etapan og fjórði sigur til Torkil Veyhe, sum koyrur í bestu...
27. Jul 2015
Samlaða úrslitið eftir 5. og seinastu etapu av Volvo Kring Føroyar 2015 sæst her: ...
26. Jul 2015
Dávur lovaði olmussi tá Kongaetapan bleiv koyrd hósdagin. Á veg til Vestmanna hevði møðin sett seg í beinini, og hann misti tí nógva tíð í samlaðu støðuni. Men nógva møðin var burtur fríggjadagin, tá hann á Sandi koyrdi ein megnar einkultstart og kom á mál...
26. Jul 2015
Torkil gjørdi hattrick tá hann á Sandi vann triðja sigurin á rað. Triðja etapan bleiv koyrd á Sandoynni, og tá skuldu allir súkklar koyra sama tein og eins langt. Allir súkklarar skuldu tí koyra 18 km. Í mun til Kongaetapuna dagin fyri, tá Opni bólkur...
24. Jul 2015
Enn ein sigur til Torkil Veyhe, og enn ein dagur í fagrasta veðri. Aftur í gjár vísti Føroyar seg frá sínari bestu síðu, tá "Kongaetapan" skuldi súkklast.Leiðin gekk úr Klaksvík, um Eiðisskarð, suður gjøgnum Sundalagið, til Vestmanna, og so allan vegin niðan á Sornfelli. Ein...


text:
Endakappingin í European Business Games (EBG) varð í farnu viku hildin í Bolzano í Suðurtyrol.
Føroyar vórðu umboðaðar av 5 næmingum úr Tekniska Skúla í Klaksvík, sum løgdu sína virkisætlan fram í kapping við bólkar úr 9 øðrum londum. Vinnari av kappingini gjørdist ein bólkur úr Danmark, føroyski bólkurin gjørdist nummar 2 og ein bólkur úr Skotlandi gjørdist nummar 3.
Hugskotið hjá føroyska bólkinum var eitt virki nevnt C-Secure. Hetta virki hevur ment ein bjargingarvest, sum í mun til verandi bjargingarbelti er lættari at koma í. Fyrimunurin við nýggja vestinum er m.a., at tíðin, tann neyðstaddi liggur í sjónum, er styttri enn við vanliga bjargingarbeltinum.
Luttakandi bólkarnir í ár vóru úr Suðurtyrol, Slovakia, Kroatia, Kekkia, Danmark, Grønlandi, Føroyum, Skotlandi, Frankaríki og Italia.
Næmingarnir í føroyska bólkinum vóru: Jógvan Sámal Poulsen, Evald Johannesen, Bergur I. Johansen, Jón Kámar Joensen og Súsanna Joensen.


text:
Skei ß netinumLŠttari kann ta neyvan vera.......
N˙ kunnu vit bjˇa tŠr at taka skei ß netinum, j˙st tß ta passar tŠr.
Vit kunnu bjˇa tŠr fylgjandi skei ß netinum:
Mannagongdin at taka skei ß netinum er:
T˙ trřstur ß ta skeii, t˙ ynskir at lesa. Tß t˙ kemur inn ß sÝuna og hevur lisi um skeii, so trřstur t˙ ß tilmelding og ˙tfyllir skjali og trřstir ß send.
Ein av lŠrarunum vendir so aftur til tÝn vi tilfari, sum t˙ skal lesa. Tß t˙ heldur, at t˙ er klßr/ur at fara til royndina, boar t˙ lŠraranum frß, og tit avtala eina tÝ nŠr royndin skal takast.
Tß t˙ skalt til royndina, skalt t˙ hava eina teldu sum hevur "Skype" vi kamera. T˙ fŠrt loynior frß lŠraranum og sleppur inn til royndina og svarar spurningunum. Tß avmarkaa tÝin er farin, letur skipanin aftur og boar tŠr frß, um t˙ hevur klßra royndina ella ikki.
Um t˙ ikki klßrai royndina, ber til at taka hana umaftur seinni. N°kur av skeiunum krevja ein dag av praktiskum royndum ß Trygdardeplinum vi ┴ir.


text:
Nú tað stundar til val, fara politikarar at hvessa sær pennar og skriva røður – at agitera, sum tað plagdi at kallast. Nógvar røður hava verið hildnar gjøgnum ár og dag. Fleiri teirra eru søguligar og hava borið lond framá. Aðrar hava ein heldur vánaligan tóna og hava sært og dripið nógvar heimsborgarar. Her eru nakrar tíðarleysar, politskar røður.
Hin fyrsta er við John F. Kennedy.
Og Martin Luther King:
Og ein yrking eftir Walt Whitman um Abraham Lincoln. Nær kunnu vit skriva eina yrking um løgmann, sum veruligan leiðara fyri tjóðina?
OMR


text:
Nýggjársdansurin í Vági telist millum allarstørstu dansitiltøkini í landinum. Og Nýggjársnevndin í Vági er sera fegin um at kunna boða frá, at umframt Jens Marni Band, so fara Norrøna Dansband at spæla til dans á nýggjárinum í Vági.
Norrøna Dansband varð stovnað eftir ein harmonikutúr við Norrønu, og navni hevur sín uppruna í at teir seks – Annfinn, Árni, Hans Pauli, Saggi, Erling og Gunnar – hittust og spældu saman fyrstu fer umborð á Norrønu.
Norrøna Dansband spælir vælsvingandi dansitónleik við íkasti av dansband og country tónleiki, og hava teir seks allir drúgvar royndir frá føroyska dansi-umhvørvinum.
Dansur í Vágs Høll og í VB-húsinum
Nýggjársdansurin á Eiðinum í Vági er bæði í Vágs Høll og í VB-húsinum. Í Vágs Høll spæla Jens Marni Band, meðan Norrøna Dansband spælir til dans í VB-húsinum.
Stórur dentur er lagdur á, at á nýggjárinum eru ung sum tilkomin vælkomin í dans, tí verður eisini skipað fyri dansi bæði til yngru ættarliðini og til tey tilkomnu.
Á nýggjárinum gongur leiðin sjálvandi til Vágs!
Nýggjárshaldið í Vági – eitt minni fyri lívið.
Tíðindaskriv frá Nýggjársnevndini í Vági


text:
Tyrlan var eftir einum sjúklingi, sum síðani var flogin til Danmarkar
12-11-2017 - 10:01 - Jóanis Albert Nielsen
Í morgun fekk MRCC støðin í Havn eina fráboðan um, at í Suðuroynni var ein sjúklingur, sum tyrlan mátti koma eftir.
Tyrlan fór úr Vágum klokkan 06:40, og lendi í Froðba klokkan 07:03. Har sjúklingurin var fingin umborð á tyrluna. Tyrlan setti síðani kós til Vágar, og ikki til Havnar, sum hon vanliga ger tá ið hon flytir sjúklingar. Tí sjúklingurin bleyv í skundi fluttur niður til Danmarkar við RC450 í morgun.


text:
Gunnar Zachariasen
Gunnar Zachariasen (føddur 22. januar 1992 - deyður 25. september 2014) var ein føroyskur fótbóltsleikari, miðvallari, sum spældi fyri EB/Streym í 2013-14 og fyri U21 landsliðið hjá Føroyum. Áður spældi hann við U19 landsliðnum hjá Føroyum.
Innihaldsyvirlit
Lívsleið innan fótbólt[rætta | rætta wikitekst]
Landsliðsmál fyri U21 landsliðið[rætta | rætta wikitekst]
Hin 7. juni 2013 spældi Gunnar landsdyst fyri U21 landsliðið hjá Føroyum móti Rumenia. Hann skoraði mál fyri Føroyar eftir 29 minuttir.
Fótbóltsfeløg[rætta | rætta wikitekst]
- 2013-14 EB/Streymur
- 2012 B36
- 2011-12 Akademisk Boldklub
- 2010-11 - Brøndby IF U19
- 2009-10 - Brøndby IF U17
Andaðist í arbeiðsvanlukku[rætta | rætta wikitekst]
Gunnar Zachariasen arbeiddi í lastini umborð á einum grønlendskum skipi, sum var fyrrverandi Skálaberg. Har hendi ein arbeiðsvanlukka undir lossing. Teir høvdu hálað ein platt fullan av frystum fiski heilt upp úr lastini, tá platturin knappliga brotnaði, og eskjurnar raplaðu niður í lastina aftur. Gunnar stóð beint undir plattinum og fekk eskjurnar omanyvir seg.[1] Hann doyði á staðnum.[2]


text:
Navnið Fiskivinnuskúlin fer nú í søguna, og skúlin fer at eita Miðnám í Vestmanna.
Tað upplýsir skúlin í skrivi sent miðlunum.
Skúlin hevur síðani 2013 verið partur av gymnasialu miðnámsútbúgvingunum við tilfeingisbreytini. Talan er um serliga breyt við støði í einum føroyskum veruleika, har lærugreinirnar tilfeingi og tilfeingisfrøði mynda profilin hjá skúlanum. Lærugreinirnar snúgva seg um náttúrutilfeingi í breiðari merking. Tískil er ikki longur samsvar millum gamla navnið og innihaldið í útbúgvingini hjá næmingunum.
Búmerkið, sum skúlin brúkar og framhaldandi fer at brúka, er sniðgivið av Sendistovuni. Hetta avmyndar ein vatndropa og eitt blað í einum kringi ella ringrás. Búmerkið skal signalera lív, náttúru, umhvørvi og burðardygga gagnnýtslu av náttúruríkidøminum, har ringrásin er avgerandi fyri, at vit kunnu liva av okkara náttúruríkidømi í framtíðini.
Navnið Miðnám í Vestmanna skal eisini geva næmingum og foreldrum eina greiða ábending um staðseting, og at talan er um ein skúla javnbjóðis aðrar miðnámsskúlar í landinum. Samstundis hevur navnið eina breidd, sum ikki er avmarkandi fyri virksemið á skúlanum í framtíðini.


text:
Í hvussu so er fimtan fólk eru deyð og okkurt um 45 eru løstaði eftir ein maður leyp á eitt heim fyri menningartarnað í Japan.
Álopið hendi tá ein maður við knívi kom inn á heimi og leyp á búðfólkið. Stovnurin í Sagamihara, vestan fyri Tokyo, er bæði ein búðstaður og dagstilhald fyri fólk við menningartarnið. Brotsmaðurin sigst at hava arbeitt á stovninum. Maðurin meldaði seg sjálvur sekan sambært japansku miðlunum. Hann sigst at hava sagt seg vilja gera av við fólk við menningartarni.
Hetta er ringasta álopi í Japan í langa tíð.


text:
Hallur av Rana 11.10.2017 (13:55)
Noktar nú at samstarva við løgregluna
Kavbátaskiparin, ið er ákærdur fyri drápið á svenska journalistin Kim Wall, ynskir ikki longur at tosa við løgregluna. Tað hevur hann boðað frá gjøgnum sín verja, upplýsir Københavns Politi.
- Vit hava fingið at vita frá verja hansara, at hann ikki ynskir at úttala seg í løtuni, sigur varapolitiinspektør Jens Møller, ið er á odda fyri kanningararbeiðinum.
Tað var týsdagin, at løgreglan fekk boðini frá advokatinum Betina Hald Engmark.
Nýliga funnu froskmenn í Køge Bugt fleiri likamslutir av svenska journalistinum, ið var farin ein túr við kavbátaskiparanum í kavbátinum. Høvdið og tvey bein blivu funnin. Harumframt er ein knívur og fleiri klædnastykkir funnin.
Áður hevur tann 46 ára gamli maðurin greitt frá, at Kim Wall doyði, tá hon bleiv rakt av einari lúku í høvdið umborð á bátinum.
Higartil hevur løgreglan ikki funnið nøkur spor upp á brot á skallanum, upplýsti løgreglan um vikuskiftið, og hevði løgreglan vóna at spurt varðhaldsfongslaða mannin um tað.
Ákærd hava rætt ikki at svara upp á spurningar frá løgregluni. Løgreglan vónar tó, at maðurin vil lata seg avhoyra seinni.
Kim Wall hvarv 10. august, sama dag sum kavbáturin Nautilus sakk. Stutt eftir at kavbátaskiparin var komin á land, bleiv hann av løgregluni ákærdur fyri manndráp og óhóskandi umgang við eitt lík, tí hann hevði skorið líkið upp í fleiri partar.
Hann noktar seg sekan, men til síðsta rættarfundinum í býrættinum í Keypmannahavn, ið var 3. oktober, metti ein dómari, at tað var ein grundaður illgruni um, at hann hevur dripið Kim Wall.
/ritzau/
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
- Tíðindi, mentan og ítróttur
Andstøðan mælir staðiliga frá at samtykkja uppskot
Andstøðan, sum hevur meirlutan í Vinnunevndini, mælir staðiliga frá at samtykkja uppskotið hjá Høgna Hoydal, landsstýrismanni, um fiskivinnunýskipan.
Eftir nógv rumbul í tinginum seinnapartin í gjár, varð álitið hjá Vinnunevndini lagt fram beint eftir klokkan 18 í gjárkvøldið.
Andstøðan undrast í álitinum á, at aðalstórin í Fiskimálaráðnum ikki hevur verið við til hoyringar. Í álitinum skrivar meirlutin í Vinnunevndini:
SÍ EISINI Fleiri tillagingar í uppskoti
"Aðalstjórin í Fiskimálaráðnum hevur av einhvørjari orsøk ikki verið við til hoyringarnar. Tað er sera óvanligt í so stórum og týðandi málum og kann neyvan góðtakast. Og tað barst eisini stjóranum í Vørn frá at vera við. Her er talan um embætisfólk, sum skulu umsita skipanina, um hon verður samtykt."
Víðari stendur í álitinum: "Tað eru tí nógvir spurningar um avleiðingar av uppskotinum, sum meirilutin í nevndin metir seg ikki hava fingið nøktandi svar upp á, og meta vit tí uppskotið als ikki vera búgvið at samtykkja."
Minnilutin í Vinnunevndini, tað eru samgonguumboðini, mælir til at samtykkja uppskotið. Men minnilutin hevur ymiskar broyingar til uppruna uppskotið.
Meira veiddur fiskur bjóðast út
Millum annað verður skotið upp, at parturin av veiddum fiski, ið skal bjóðast út, verður øktur upp í 25%. Eisini skjýtur minnilutin upp, at í minsta lagi 25% av botnfiskinum, sum verður veiddur í føroyskum sjóøki og á fjarleiðum, verður førdur heilur við høvdi til lands í Føroyum.
Eisini mæla samgonguumboðini til, at tá inntøkurnar frá tilfeingisgjaldi og líknandi inntøkum eru høgar, eigur partur av inntøkunum at verða settar í konjunkturjavnandi búskapargrunn.
Eingin onnur viðgerð av uppskotinum um fiskivinnunýskipan verður í morgin. Tingfundurin byrjar klokkan 11, men onnur mál eru á skrá, áðrenn fiskivinnunýskipanin kemur fyri.


text:
Nýt haldbara KT skipan
Tá ið tín fyritøka broytist og stendur í vøkstri, skal tín tøkni gera tað sama. Tí bjóðar Formula eitt stórt úrval av ymiskum teldum, teldlum og stórskermum til títt virksemi.
Surface Pro 4
Teldil og fartelda í einum
Tann nýggjasti Surface fæst við quad-core Intel®-prosessara og Windows 10 Pro – so hesin teldilin hevur nokk av orku til at nýta tey telduforrit, sum tú hevur tørv á fyri at hava møguleika til at arbeiða effektivt, og samstundis er hann lættur, so tú kanst hava hann við tær og arbeiða hvar sum helst.
Set teg í samband við okkum í dag
Vilt tú hava meira at vita um telduútgerð og tær tænasturnar, sum vit kunnu bjóða tær, ert tú vælkomin at seta teg í samband við okkum.


text:
B71 trumlað niður í Gundadali
1. lið24-04-2016 - Jónfinn Petursson
Løgmanssteypið, 1. umfar: HB –B71 9-1
Munurin millum toppin í Effodeildin og botnin í 1. deild var eyðsýndur, tá vit í fyrsta umfari í kappingini um ársins Løgmanssteyp smurdu besta liðið av Sandoynni av við átta málum.
Eftir fimm minuttir og tvey horna høvdu okkara áleyparar, fyrst Ari og síðan Øssur, lagt okkum framum við 2-0.
Ari skoraði aftur longu tá ellivu minuttir vóru leiktir, og beint áðrenn hálva tíman økti Øssur til 4-0. Hetta málið kom eisini eftir horna.
Beint áðrenn komu gestirnir í góða støðu, men Niklas Thomsen, sum í dag hevði fingið møguleikan í okkara máli, vísti at hann eisini dugir, diskaði upp við eini risabjarging. Niklas kom annars væl frá dagsins dysti og kom fleiri ferðir væl út í hornabóltar og pilkaði teir væl niður.
Tveir minuttir eftir hálva tíman skroraði Adrian eitt super gott mál, tá hann sendi eitt gott skot í handara horni.
Beint fyri hálvleik skoraði Fróði. Hetta frálíka málið kom eftir at Niklas bjargaði góðum skotið frá Patrik Toh. Vit settu spælið skjótt í gongd og sera hegnisliga verður bólturin lyftur innum verjuna har Fróði var klárur og lyfti bóltin uppum Gerard Lognberg í B71-inum í netið til hálvleiksstøðuna 6-0
Heimasíðan hevði ikki gjørt av sær fyrr enn Øssur, tríggjar minuttir inni í seinna hálvleiki, økti til 7-0.
So hendi ikki meira fyrr enn fimm minuttir eftir tímaslagið. Endin av góðum B71 álopi er at teir fáa brotsspark. Ibrahima Camara var tryggur og setti bóltin í netið.
Símin og Ari endaðu málveitsluna eitt korter fyri leiklok, og tí vunnu vit ein knúsandi 9-1 sigur á botnliðinum í næstbestu deildini. Allarhelst átti Pál at fingið brotsstpark, tá hann sjey minuttir fyri leiklok bleiv feldur eftir eitt gott raid í okkara vinstru síðu. Men einki hendi og gestirnir fingu málspark.
Jan og Albert høvdu gjørt fleiri broytingar til dagsins dyst umframt at nakrir av teimum ið ikki hava leikt so nógvar minuttir, Heri og Símin, sluppu at leika allan seinna hálvleik. Harumframt slapp Tóri Rasmussen at spæla á fyrsta sinni fyri besta liðið, tá hann kom inn fyri Øssur Dalbúð.
Vit eru víðari í kappingini og bíða nú spent til mánakvøldið, tá lutakastið helst verður at síggja í 3-2. Komandi hóskvøld verður aftur dystur í Gundadali, tá grannauppgerðin stóra millum okkum og B36 verður á skránni.
Koyr á, HB!!!!
HAGTØLINI
Løgmanssteypið, 1. umfar sunnudagin 24. apíl 2015 kl. 15.00 í Gundadali
HB – B71 9-1 (6-0)
1-0 Ari Mohr Olsen 2’
2-0 Øssur Dalbúð 5’
3-0 Ari Mohr Olsen 11’
4-0 Øssur Dalbúð 24’
5-0 Adrian Justinussen 32’
6-0 Fróði Benjaminsen 43’
7-0 Øssur Dalbúð 48’
7-1 Ibrahima Camara (br.) 65’
8-1 Símin Hansen 74’
9-1 Ari Mohr Olsen 75’
Liðið: Niklas Thomsen – Jákup F. Hansen, Jóhan Troest Davidsen (liðsk.) (Heri H. Mohr 46), Bartal Wardum, Pál Mohr Joensen, Tróndur Jensen (Símin Hansen 46), Fróði Benjaminsen, Christian R. Mouritsen, Adrian Justinussen, Ari Mohr Olsen og Øssur Dalbúð (Tóri Rasmussen 67)
Óbrúktur eykaleikari: Teitur M. Gestsson og Daniel Johansen
Á beinkinum: Jan Dam, Albert Ellefsen, Tróndur Vatnhamar, Heðin Weihe og Uni Nielsen
Dagsins maður: Ari Mohr Olsen (red.)
Dómari: Eiler Rasmussen
Hjálpardómarar: Andreas Petur Hansen og Thorvald J. Petersen
4. dómari: Rani A. Skaalum
Myndir: Rakul Hansen


text:
Enn ein góður leygardagsskúli.
Í dag var evnið: “Starahús”.
Við tøkk fyri í dag, ynskja vit næmingum og foreldrum gott vikuskiftið 🙂
Lærararnir í Nólsoyar skúla
Starahús!
Evnið ásett er til leygardagsskúlan 31. jan. ’15 er “Starahús”.
Gongur sum ætlað, verður Nólsoyar skúli prýddur við ymsum starahúsum – í ymsum litum 🙂
Vit fara eisini upp á gólv. “Revurin reyði” er skrivaður niðanfyri á hesi síðu.
Við ynskjum um góðan og læruríkan leygardagsskúla.
Ein revur kom rennandi gjøgnum lundina ein dag
tá sá hann ein ravn sita í einum træ.
Men revurin reyði gjøgnum lundina rennur.
Og revurin skjótt til merkis legði,
at ravnurin nakað í nevinum hevði.
At tað var kjøt, tað sá hann brátt,
og kjøt tað dámar einum revi so gott.
Nú revurin hugsar við sjálvum sær,
handan kjøtbitan skal eg hava frá tær.
Góðan dag frú Ravn, ein gleði tað er,
at eg skuldi fáa at hitta teg her.
Ein vakrari fugl eg aldri sá,
tí búni er floyal frá topp til tá.
Men hevði eg einaferð hoyrt teg sungið,
tað ljóð skuldi aldri frá mær gingið.
At syngja fyri tær fellur mær so lætt,
hann gapar og bitin úr nevinum datt.
Og revurin eftir bitanum sprakk,
hann gloymdi at siga frú Ravn mangatakk.
Av hesum ein og hvør læra skal,
ikki at trúgva eini smikrandi tungu for væl.
Góðu næmingar og foreldur/avvarandi!
Úr Nólsoyar skúla verður ynskt tykkum øllum eitt av Harranum signað nýggjár.
Fyrsti skúladagur í 2015 byrjar mánadagin 5. januar kl. 8:00!
Men 🙂 Sum vanligt eru næmingarnir vælkomnir niðan kl. 7:45 at njóta friðin og samveruna í bókasavninum og í matarhøllini.
Við bestu ynskjum um gott og læruríkt 2015!
Jákup av Skarði


text:
Mar 5, 2017
Hvørjar vóru tær?
Ein persónur troðkar seg fram. Tað er ein kvinna í svørtum frakka við belti um miðjuna. Frakkin er ov heitur til hesa ársins tíð, tað mai mánaður, og sólin skínur. Menhon sær ikki heit út, ber høvdið høgt, hárið er jarpt við nátúrligum falli, røkkur niður á herðarnar. Hon gongur við føstum fetum gjøgnum býin, kroppurin er langur og upprættur. Hon gongur gjøgnum býin, at enda steðgar hon við eini hús, úthurðin er blá, ikki nýmálað, men fagurt blá. Konan lyftir høgru hond og skal banka uppá, men so steðgar rørslan, og hondin dettur niður við liðini. Kvinnan bakkar tvey fet burtur frá hurðini, í somu løtu fer hurðin upp, og eitt bleikt kvinnuandlit kemur til sjóndar, hon er so bleik, at holdið rennur saman við ta illdámaðu skjúrtuna, hon er í. Hon stígur eitt fet fram, og samstundis stígur hin svartklædda eitt fet aftur, sum ein pallsettur dansur, nú stígur hin hvíta eitt fet aftur og hin svarta eitt fet fram, meðan hon lyftir høgru hond. .........nú fall teppið, og eg sá ikki meir.
------------------
Hvørjar vóru tær, vóru tær systrar, ella móðir og dóttir, og hvør teirr var so mamman? ella mágkonur, kanska vóru tær par? Spennandi at frætt.
------------------
Hvørjar vóru tær, vóru tær systrar, ella móðir og dóttir, og hvør teirr var so mamman? ella mágkonur, kanska vóru tær par? Spennandi at frætt.
Skrivað hevur Bergljót klokkan 11:11
Subscribe to: Post Comments (Atom)


text:
BankNordik bjóðar fyritøkum fígging, tá ið íløgur skulu gerast í eitt nú framleiðslutól, bilar, maskinur ella bygningar. Ein tílík íløga er ofta ein stór avgerð hjá eini fyritøku, og tí eru okkara vinnuráðgevar altíð til reiðar at vegleiða og ráðgeva í sambandi við møguligar nýggjar íløgur.
Føst ella skiftandi renta
BankNordik bjóðar íløgufígging við antin fastari ella skiftandi rentu. Afturgjaldstíð og mánaðargjald verða ásett, soleiðis at tað hóskar til júst tína fyritøku. Rentan verður ásett út frá rakstrar- og fíggjarstøðuni hjá fyritøkuni, og støði verður tikið í slagi og virði á trygdum, ið verða veðsettar.


text:
Jan Müller
10.01.2018 - 12:25
Aftur í morgun heldur oljuprísurin fram við at hækka. Tíðliga mikumorgun togaði hann seg upp á 69,16 dollarar fyri tunnuna. Fyri seinnapartin at koma uppá 69,31 dollarar. Ein høvuðsorsøkin til hækkingina er, at oljugoymslurnar í USA halda fram við at minka. Eisini mótmæli í Iran hava ávirkað prísin.
Síðani á nýggjárinum er oljuprísurin hækkaður við 3,9%. Seinasta hálva árið hevur hækkingin verið uppá 47,2%. Síðani hann náddi botnin uppá góðar 27 dollarar fyri tveimum árum síðani, er prísurin hækkaður við 155%. Prísurin hevur ikki verið so høgur síðani veturin 2014.
Týskvøldið segði American Petroleum Institute frá, at oljugoymslurar í USA vórðu minkaðar við 11,2 mió. tunnum i farnu viku. Hetta er áttanda vikan á rað, at amerikonsku oljugoymslurnar minka.


text:
Enn eitt kolldømt leiðslumál kom at kosta okkum við Margáir. Rangstøðuna fara vit ikki at taka støðu til her, og heldur ikki um skotroyndin hjá vertunum, ið loksins gjørdist sigursmálið, var innanfyri. Vónandi hava teir gulu tikið rættar avgerðir.
Í fyrra hálvleiki komu vit annars fram til tvær hampuligar málroyndir, og serliga átti Adrian beint fyri hálvleik at skallað okkum framum. Tíverri fór bólturin omanfyri málið.
Sundalagsmenn vóru, sum vituligt er, væl nøgdir við at hála ferðina úr dystinum og spæla uppá langar sendingar til álopið, og hetta megnaðu teir so mikið væl, at til tíðir líktist tað mest einum 1. deildardysti.
Vit settu ferðina eitt sindur upp í seinna hálvleiki, og stuttligt var at síggja Aron Clementsen fáa sín allar fyrsta dyst fyri besta liðið, tá hann kom inn til seinna hálvleik.
Okkara ungu menn royndu, men enn manglar eitt sindur av hári á bringuni, og helst er størsti trupulleikin, at vit ongan rættuligan stýrimann hava at halda í teymarnar.
Poul G. Olsen legði EB/Streym framum, tá hann sendi eitt vandaleyst innlegg innfyri. Okkara aftasti skansi var tó heilt fikseraður, og tí fór bólturin uppum allar og í málið. Hetta var beint um tímaslagið.
Vit løgdu nú meira fyri, men alt ov nógvar høgar sendingar inn í brotsteigin vóru til fánýstis, tí sterku miðverjarnir hjá vertunum megnaðu hvørja ferð at skalla bóltarnar burtur.
Ikki fyrr enn fimm minuttir fyri leiklok fingu vit lirkað verjuna upp. Adrian sendi ein góðan bólt inn til Pingel, ið hann umsetti til útjavnandi málið.
Nú væntaðu vit okkum minst eitt stig, men ógvuliga sigandi fyri okkara kappingarár vóru tað vertirnir, sum fóru við øllum. Teir vildu tað meira og fingu løn fyri ómakin.
Arnbjørn T. Hansen var klárur, tá enn eitt innlegg varð sent innfyri. Og hóast bólturin ikki var innanfyri, var royndin, av dómaranum, konverterað til mál ið tess vegna gjørdist sigursmálið.
Vit høvdu sum heild klárt yvirtak í spælinum, men EB/Streymur spælir uppá sínar styrkir, ið eru skjótar umstillingar og snarálop, og tað duga teir til UG.
Hjá okkum stendur einki til, og nú mugu vit hyggja niðureftir. Vit liggja hampuliga væl fyri í mun til niðurflytingarvandan, men komandi dystirnir móti KÍ, Víkingi og NSÍ boða ikki frá nógvum stigum.
Hóast vánaligu gongdina mugu vit minnast til, at vit vinna sum lið, og vit tapa sum lið, og umráðandi og avgerandi er nú at standa saman og hjálpa okkara unga liði fram á leið.
KOYR Á, HB!!!!
HAGTØLINI
Effodeildin, 15. umfar sunnudagin 23. juli 2017 kl. 15.00 við Margáir
EB/Streymur – HB 2-1 (0-0)
1-0 Poul G. Olsen 60’
1-1 Sebastian Pingel 85’
2-1 Arnbjørn T. Hansen 90+’
Gult kort: Aron L. B. Clementsen
Liðið: Teitur M. Gestsson – Ári Mohr Jónsson, Bartal Wardum, Johan Troest Davidsen (liðsk.), Jógvan Rói Davidsen, Heri H. Mohr (Sebastian Pingel 64), Levi Hanssen (Aron L. B. Clementsen 46), Adrian Justinussen, Daniel Johansen, Rókur av Fløtum Jespersen (Símun Samuelsen 82) og Øssur Dalbúð
Óbrúktur eykaleikarar: Barti Vitalis Mørk, Tróndur Jensen, Hans Jákup Annfinsson og Hjalti K. Djurhuus
Á beinkinum: Sigríður Clementsen, Rasmus Nolsøe, Tróndur Vatnhamar, Uni Nielsen og Heðin Weihe
Dagsins maður: -
Dómari: Eiler Rasmussen
Hjálpardómarar: Edvard Højgaard og Dan Højgaard
4. dómari: Bjarki Danielsen


text:
Sandavágur er ein av elstu bygdum í Føroyum og verður hildin at vera eldri enn um ár 1200
Sandavágur:
Sandavágur verđur hildin at vera eldri enn um ár 1200 og er viđ sínum 48 merkrum ein av teim stóru markatalsbygdunum í Vágum
Lřgmađur hevđi fyrr sítt sćti á Steig í Sandavági og tađ var eisini á Steig, at V. U. Hammershaimb varđ fřddur.
Slćttanes, sum varđ bygd í 1830unum hoyrir til Sandavág.
Um bygdasřguna annars er nćrri greitt frá í Sandavágs sřgu eftir Ludvík Petersen.
Sandavágur er 48 merkur. Ognarjřrđin er: 45 mk. 08 gyllin. Landsjřrđin er: 02 mk. 08 gyllin
Hvřr mřrk í Sandavági er 1,16 ferkm. til střddar.
Áseyđataliđ er 1947. Tađ eru 41 áseyđir pr. mřrk og 35 áseyđir pr. ferkm. Tađ svarar til 2,9 hektar pr. seyđ.
Hagarnir eru 11 í tali:
Gimbragonga, sum 6 merkur og ber 255 áseyđir. Seyđamarkiđ er “stývt” á báđum oyrum. Jan Erik Simonsen stendur fyri haganum.
Oknadalur, sum er 6 merkur og ber 285 áseyđir. Seyđamarkiđ er “sýlt” á hřgra og “stývt” á vinstra. Dagbjřrn Hansen stendur fyri haganum.
Syđriseyđur, sum er 4 merkur og ber 207 áseyđir. Seyđamarkiđ er “sýlt” á hřgra og “hálvt frá horni” á vinstra. Jógvan Olsen og Ottar á Lofti standa fyri haganum.
Reynshagi, sum er 2 merkur og ber 110 áseyđir. Seyđamarkiđ er “sýlt” á hřgra og “bragd aftanundan” á vinstra. Kári, Eyđun og Regin á Lofti standa fyri haganum.
Dalhagi, sum er 6 merkur og ber 255 áseyđir. Seyđamarkiđ er “bragd frammanundan” á hřgra og “stývt” á vinstra oyra. Pćtur Niclasen og Dánjal Petur Hansen standa fyri haganum.
Giljahagi, sum er 4 merkur og 8 gyllin og ber 180 áseyđir. Seyđamarkiđ er “hálvt frá horni” á hřgra og “stývt” á vinstra oyra. Anna Sofía Thomassen, Albert Thomassen og Poli Falkvard standa fyri haganum.
Eyđanstovuhagi, sum er 2 merkur og 8 gyllin og ber 100 áseyđir. Seyđamarkiđ er “hálvt frá hálsi” á báđum oyrum. Jákup Pauli í Eyđanstovu stendur fyri haganum.
Slćttaneshagi, sum 5 merkur og ber 270 áseyđir. Seyđamarkiđ er “stývt” á hřgra og “bragd aftanundan” á vinstra oyra. Jóanis Nielsen og Johan Nielsen standa fyri haganum.
Oyrargjáarhagi, sum er 4 merkur og 12 gyllin og ber 200 áseyđir. Seyđamarkiđ er “framman av stúgv” á hřgra og “sneitt aftanav” á vinstra oyra. Torkil Nielsen og Marius Joensen standa fyri haganum.
Rákarhagi, sum er 1 mřrk og 4 gyllin og ber 70 áseyđir. Seyđamarkiđ er “stývt” á hřgra og “stývt, bragd aftanundan” á vinstra. Dánjal Thomsen og Eyđbjřrn Joensen standa fyri haganum.
Sundshagi, sum er 6 merkur og ber 270 áseyđir. Seyđamarkiđ er “stývt” á hřgra og “sneitt aftan” á vinstra oyra. Ivan Johannesen, Suni Johansen og Hans Jacob Joensen standa fyri haganum.
Les um ađrar markatalsbygdir undir Ymiskt og vel Markatalsbygdir.


text:
Olja
Olja og gass vóru elasmáar verur, sum doyðu fyri milliónum árum síðani og komu at liggja undir havbotninum. Sum tíðin leið, vórðu tey til olju. Gass verður ofta funnið beint oman á oljuni. Viðhvørt verður olja leidd gjøgnum rør inn á meginlandið; men veldiga stór skip, nevnd oljutangaskip, sigla vanliga oljuna til lands. Nógv olja og gass er funnið undir havbotninum, so einasti háttur at fáa fatur á tí er at bora djúpt niður. Oljuboripallar eru serliga gjørdir til at bora eftir olju og gassi. Olja verður nýtt til mangt og hvat, sum til dømis bensin til tok og flogfør og til elorkuverk. Arbeiðsfólkið er á boripallunum vikur í senn. Útgerð verður flogin út við tyrlum.
Var oljan uppi, hevði heimurin steðgað. Ídnaðurin og samferðslan høvðu staðið still, og mong hús staðið køld. Olja er tí týdningarmesta stakvøra, handlað verður við nú á døgum. Bara fá lond vinna og flyta út olju; tey flestu oljulondini eru í Miðeystri, Norður- og Vesturafrika og í Mið- og Suðuramerika. Oljan verður flutt úr einum landi í annað ígjøgnum rørleiðingar og við tangaskipum.
Tey londini, ið keypa mestu oljuna, eru USA, Evropa og Eysturásia (Japan er uppií).


text:
Eitt nýtt slag av lættijogurti er komið á marknaðin, talan er um eitt grønmetis jogurt, ið inniheldur Súrepli, Ingifer og Gularót.
Grønmetis jogurtið er eitt lættijogurt, ið inniheldur einans 65 kkal pr 100g. Eisini hevur jogurtið eitt høgt protein innihald heili 5,2 g pr 100 g, eingi tilgjørd søtingarevni eru í jogurtinum og einans 5% av tilsettum sukri og 0,1g fiti er í pr 100 g.
Góðu viðskiftafólk okkara. Sum nakað nýtt hava vit broytt Hvíta 250g til at verða eina ”tak við” vøru.
Orsøkin til at vit hava valt at broyta hesa vøru er, at fleiri av okkara brúkarum, hava víst á sítt ynski um eina máltíð við nógvum proteinum í. Fleiri hava víst á, at tey dáma væl Hvítan frá MBM og halda at hann nøktar tørvin hjá teimum, ið mun til eina proteinríka máltíð.
Vit hava tí avgjørt at royna Hvítan sum eina ”tak við” vøru við at koyra hann í eitt minni bikar og seta eina skeið á. Í mun til áður, kemur hann eisini við einum nýggjum smakki, Hinber, Sólber og Bláber og so tann góði gamli reini, sum tit øll nokk kenna. Hvíti Hinber, Sólber og Bláber inniheldur 10 g protein pr. bikar og tann reini inniheldur 11 g pr. bikar.
Hetta gevur brúkaranum møguleika at eta Hvíta, sum eina millummáltíð líkamikið hvar hann er.
Filmur av fitt kann síggjast HER
Tá ið tú hevur rørt teg, brúkar kroppurin protein at gera nýggjan vevnað og at endurskapa vøddar við. Mjólkaprotein eru serliga dygdargóð, tí lívfrøðiliga virðið er so stórt. Tað merkir, at í mjólkaproteinum eru allar tær týdningarmiklu aminosýrurnar, sum kroppinum tørvar, og at mjólkaprotein sodnar væl, so at kroppurin fær gjørt gagn úr teimum.
Soyamjólk, rísmjólk, havramjólk og mandlumjólk. Tú hevur kanska sæð fleiri av hesum drykkunum í matvøruhandlunum. Summi brúka teir ístaðin fyri vanliga mjólk, og ofta verður heitið mjólk brúkt um teir.
Men tað er vert at geva gætur, at hesir drykkirnir onki hava við mjólk at gera. Teir mangla fleiri av føðsluevnunum, sum er í vanligu neytamjólkini, m.a. kalsium (kálk) sum er avgerandi fyri at menna eina sunna og sterka beinagrind.
Eisini onnur týdningarmikil føðsluevni eru í neytamjólk, eitt nú B12, riboflavin (B2), fosfor, jod, kalium og protein.
Summir framleiðarar koyra kálk í plantudrykkin, áðrenn hann kemur í handlarnar, men kortini mangla tey mongu, góðu føðsluevnini, sum eru í vanligu mjólkini.
Soyadrykkur
Í soyadrykki er lítið av kalsium og vitaminum sammett við vanliga mjólk. Mongdin av proteini er nøkulunda tann sama, men góðskan á proteininum í mjólk er betur enn í soyadrykki.
Í soya eru isoflavonir sum eru evnir, ið minna um østrogen. Enn er óvist, hvat árin hesi evni kunnu hava á smá børn. Tí verður mælt frá, at børn yngri enn 2 ár drekka sojadrykk.
Rís- & havradrykkur
Tað er eitt sindur meira av kalsium í rís- og havradrykki enn í soyadrykki, men framvegis nógv minni enn í ordiligari mjólk. Drykkurin hevur nógva kolvætu og lítið av proteinum. Í rísdrykki eru smáar mongdir av eiturevninum, arsen, og tí skulu smá børn ikki hava ov nógv av rísdrykki og rískeks.
Mandludrykkur
Í mandludrykki er sera lítið kalsium og rættiliga nógv fiti. Talan er um ómettaða fiti, sum sambært almennu kosttilráðingunum er betri enn mettað fiti. Men taka vit tey løttu sløgini av vanligari mjólk og sammeta við mandlumjólk, so er innihaldið av mettaðari fiti nøkulunda tað sama.
Plantudrykkir úr soya, rísi, havru og mandlum hava ongar B12-vitaminir. Tað hevur vanliga neytamjólkin. Kanningar vísa, at serliga veganarar og vegetarar eru í vanda fyri at fáa B12-vitamintrot. Royndir vísa, at upp í móti 50% av vegetarum hava trot á B12-vitaminum. Einasta natúrliga kelda til B12-vitaminir er matur av djórum, eitt nú kjøt, egg og mjólkarúrdráttir.
Ein annar trupulleiki við summum plantudrykkum er, at har er nógv sukur koyrt í.
Kelda: www.maelken.dk
Tað kann loysa seg at hava góðan ost, jogurt og mjólk í køliskápinum, um tú vilt halda baðivektina á einum nøkulunda skilagóðum stað. Ábendingar eru um, at mjólkarúrdráttir hava positivt árin á vekt, blóðtrýst og fitiprosent.
Ein kanning, sum granskarar á University College í Dublin hava gjørt, vísir at fólk sum eta nógvan ost og aðrar mjólkarúrdráttir, hava lættari við at halda vektina enn onnur. Granskararnir kannaðu 1500 fólk í aldrinum 18 til 90 ár.
Niðurstøðan var, at tey sum ótu mest ost, jogurt og mjólk, vóru eisini tey, sum høvdu lægst BMI, minst fitiprosent, lægst blóðtrýst og vóru kløn um miðjuna.
Granskararnir kannaðu eisini ávirkanina á kolesterolið og funnu fram til, at tey, sum ótu soltnar matvørur, høvdu lyndi til at hava hægri kolesterol enn tey, sum høvdu eina meira feita matarskrá við eitt nú osti.
Heilsumyndugleikar hava annars seinastu nógvu árini mælt fólki til at avmarka átið av mettaðum feitti – sum m.a. finst í osti - fyri at halda kolesterolinum niðri. Høgt kolesterol verður mett at økja um vandan fyri hjartasjúkum og hjartatilburðum.
Men hendan kanningin saman við øðrum kanningum, sum eru gjørdar seinastu tíðina, bendir á, at mettað fiti í osti økir ikki um kolesterolið orsakað av serligu samansetingini av føðsluevnum, sum eru í osti.
http://www.ucd.ie/newsandopinion/news/2017/mar/13/eatinglotsofcheesedoesnotraisecholesterol/
Tær nýtist ikki at halda teg frá mettaðum feitti og salti í matinum. Hinvegin skalt tú ansa eftir mati við nógvari kolvætu, til dømis sukur, pasta og breyð.
Tað sigur kendi hjartagranskarin, Salim Yusuf. Hann sigur, at kostráðini seinastu áratíggjuni um at mæla fólki frá at eta feitt og salt, eru skeiv og eisini beinleiðis skaðilig.
Salim Yusuf er ikki ein og hvør, skrivar danska blaðið Politiken. Hann hevur seinastu nógvu árini verið ein av mest endurgivnu hartagranskarum í heiminum, og til ársskiftið var hann forseti fyri World Heart Federation, ið samstarvar nógv við ST.
Yusuf legði herfyri nøkur úrslit fram á ráðstevnuni Cardiology Update 2017. Úrslitini eru úr eini kanning, sum fevnir um yvir 200.000 fólk. Kanningin er ikki almannakunngjørd enn, men niðurstøðan í henni er, at tað er kolvætan, sum er tann stóri syndarin - og ikki feittið.
Í kanningini fann Yusuf fram til, at fólk sum ótu lítið av feitti, vóru í størri vanda fyri at fáa hjartasjúkur.
-Vit høvdu eitt stórt yvirraskilsi í væntu: Vit funnu nevniliga fram til, at ein størri mongd av feitti vardi móti hjartasjúkum. Mettað feitt er neutralt og verjir kanska eitt sindur. Einkult-ómettað feitt, sum er í olivinolju og rapsolju og sum er partur av sonevnda miðjarðarhavskostinum, vísir greiðar fyrimunir. Fleir-ómettað feitt er neutralt, sigur Salim Yusuf.
Granskarin finst eisini at tilráðingunum um at drekka mjólk við lítlari fiti, tí hann heldur, at her vanta prógv. Eftir hansara tykki verjir fitin móti hjartasjúkum.
-Tá tú drekkur mjólk, vilja tey hava teg at velja mjólk við 2% ella 1% fiti. Men hvørji prógv eru fyri tí? Eitt stórt runt null. Um nakað, so benda tølini á, at fiti í mjólkarvørum er verjandi, sigur Salim Yusuf.
Grundarlagið undir misskiljingini er, at mettað feitt fær tað sonevnda “ringa” kolesterolið, LDL, at hækka. Hetta hevur fingið granskarar at siga, at mettað feitt er ringt fyri hjartað. Men tað “góða” kolesterolið, HDL, hækkar eisini av mettaðum feitti, visir Yusuf á.
Kanadiski granskarin sigur eisini, at salt ikki er so skaðiligt, sum higartil hildið. Fólk kunnu saktans eta upp ímóti 12,5 g av salti dagliga uttan trupulleikar.
Landsstýrið vil hava Føroyar meira sjálvbjargnar við grønmeti, kjøti, stráfóðuri og øðrum úr føroyska landbúnaðinum. Vit skulu framleiða meira sjálvi, heldur enn at innflyta.
Á Búnaðarstevnuni í Klaksvík leygardagin greiddi Høgni Hoydal, landsstýrismaður, frá ætlanunum á landbúnaðarøkinum næstu árini.
Ætlanin hjá landsstýrinum er í fýra punktum: Vit skulu vera meira sjálvveitandi við staðbundnum landbúnaðarvørum. Vit skulu gera fleiri royndir, meira gransking og menna útbúgving/skúling innan landbúnað. Ein lendisætlan skal gerast fyri alt landið. Og so skal ein leistur gerast fyri fígginging og stuðul.
At vera meira sjálvveitandi við landbúnaðarvørum merkir millum annað, at vit skulu velta meira grønmeti og epli heldur enn at innflyta. Í dag velta vit bara 20% av eplunum, vit nýta. Restin er innflutningur. Landsstýrið ætlar, at vit um heilt fá ár velta eini 60-70% av okkara egnu nýtslu.
Eisini skulu allir tarvskálvar fáast til høldar. Hvørt ár verða umleið 400 nýkálvaðir tarvskálvar dripnir, tí bóndur halda ikki, at tað loysir seg at føða teir. Ein ætlan skal gerast fyri, hvussu allir kálvarnir kunnu verða gagnnýttir. Hetta skal fáast í lag innan fyri eitt fýra ára skeið.
Fólk, sum skulu fáast við landbúnað, skulu í framtíðini vera betri skúlað. Millum annað metir landsstýrið, at 3 dagar skeiðið, sum krevst fyri at yvirtaka smá festi, er ov lítið. Og so er ætlanin at tað skal bera til at taka partar av landbúnaðarútbúgving í Føroyum.
At fáa eina lendisætlan fyri Føroyar er púra avgerandi, heldur landsstýrið, sum eisini ætlar at áseta brúksskyldu av jørð. Málið er, at alt stráfóður skal veltast í Føroyum, heldur enn at innflyta. Í 2015 innfluttu føroyingar fyri 15 mió í stráfóðuri.
Landsstýrismaðurin ætlar eisini at seta mál fyri at minka um áseyðatalið, samstundis sum vit skulu fáa betri úrtøku úr seyðinum.
Neyðugt verður við fígging og stuðuli, skulu ætlanirnar gerast til veruleika. Virkisøkið hjá Búnaðargrunninum skal eftirmetast – møguliga við tí fyri eyga at broyta hann til ein vakstrar- og framtaksgrunn. Eisini segði landsstýrismaðurin, at stráfóðurstuðulin heldur fram.
Landsstýrið hevur sett arbeiðsbólkar við 4-6 fólkum í part at nágreina og seta neyvari mál fyri hesi fýra økini. Bólkarnir skulu vera lidnir við síni tilmæli í summar.
Hóast tú ert komin upp í árini, er tað framvegis eitt gott hugskot at drekka mjólk.
Mjólk hevur nevniliga serligar eginleikar, tí har eru so nógv føðsluevni. Serliga kálk og protein, men eisini fleiri aðrar vitaminir og miniral.
Beinagrindin hjá eldri fólki hevur framvegis brúk fyri kálki, tí hon er livandi vevnaður, sum støðugt endurnýggjast. Beinagrindin byrjar spakuliga at svinna umleið 30 ára aldur og serliga tá fólk fara upp um 70 ár. Tí er týdningarmikið, at eldri fólk fáa kálk.
Eldri fólk skulu eisini halda vøddarnar viðlíka, so teir ikki vikna. Hetta gert tú best við at vera kropsliga virkin og fáa nóg mikið av proteini í mati og drekka. Kroppurin hevur brúk fyri proteini til at gera nýggjan vevnað og byggja vøddarnar upp aftur eftir likamligt virksemi.
Við at drekka mjólk fært tú nøktað allan tørvin á kálki og tað mesta av protein-tørvinum. Eisini um tú drekkur tey soltnu sløgini av mjólk.
Jú, tú kanst fáa bæði kálk og protein í øðrum matvørum, men tað skal nógvur ymiskur matur og í summum førum eisini stórar mongdir til fyri at fáa somu føðsluevni. Til dømis skalt tú eta 1500 g av spinati, 600 g av rugbreyði og 200 g av mandlum fyri at fáa somu mongd av kálki, sum svarar til 2,5 dl av mjólk.
Danski matvørustovnurin, DTU, gjørdi í 2010 eina frágreiðing um mjólk og mjólkarúrdráttir. Har verður mælt til, at øll eldri enn tvey ár eiga at drekka ¼- ½ litur av mjólk um dagin. Lægra mongdin er bert nøktandi, um tú annars livir eftir almennu kosttilráðingunum.
Um tú ikki leggur so nógv í mjólk, eru aðrir møguleikar at fáa neyðuga kálkið og proteinið. Til dømis blak, jogurt ella ostur. Eisini kanst tú koyra mjólk í kaffi, te ella smoothies.
Kelda: www.mælken.dk
Frá 1. mai 2015 til 1. september 2016 kannaðu granskarar mjólk frá øllum donskum kúm fyri at vita, hvussu fitisamansetingin er. Tað eru granskarar frá Århus Universiteti og vitanarstovninum hjá landbúnaðinum, SEGES, sum hava gjørt kanningina.
Úrslitini frá teimum umleið 3,5 mió. mjólkarroyndunum eru nú greinað. Niðurstøðan er, at ikki bara fóður og umhvørvi hava týdning fyri mjólkina. Eisini ættartræið hjá kúnni er rættiliga avgerandi fyri, hvussu fitisamansetingin í mjólkini er.
Hetta gevur møguleika fyri at brúka aling til at samanseta fitina í mjólkini. Eisini ber til at gera heilt nýggj sløg av mjólkarúrdráttum, siga granskararnir.
Í Bretlandi eru tey longu í gongd við at framleiða mjólk við serligum eginleikum. Har kunnu brúkararnir keypa mjólk, ið hevur minni mongdir av mettaðari fiti enn vanlig mjólk.
Eisini í Danmark er landbúnaðurin til reiðar at framleiða mjólk við eini serligari samanseting av fitisýrum, um marknaðurin er áhugaður í hesum, sigur Arne Munk, vistfrøðiráðgevi hjá SEGES.
Í mjólk eru ymisk sløg av fitisýrum í ymiskum mongdum. Tað verður kjakast um, hvussu hesar ávirka heilsuna, og granskingin hesum viðvíkjandi er ikki eintýdd. Nýggjasta vitanin á økinum vísir, at heilsuliga er tað mest gagnligt at økja innihaldið av ómettaðum fitisýrum og minka mongdina av mettaðum fitisýrum.
Les meira her: http://www.lf.dk/aktuelt/nyheder/2017/januar/koens-gener-kan-give-maelken-nye-egenskaber#.WJdI42VORE4
Føroyingar drukku meira mjólk í fjør enn í 2015. Tað vísa hagtølini hjá MBM yvir søluna av mjólk seinastu tvey árini.
Ein áhugaverd gongd er, at tað eru tey feitaru sløgini, sum standa fyri vøkstrinum.
Bóndamjólk, sum við sínum 3,5% er tann feitasta mjólkin, hevði ein vøkstur í søluni upp á 2,5 prosent sammett við árið fyri. Hetta svarar til næstan 19.000 fleiri litrar.
Størsta vøksturin hevur kortini Millummjólk, sum hevur 1,5% fiti. Har seldi MBM 57.500 fleiri litrar enn árið fyri, og tann vøksturin svarar til 3,9 prosent.
Meðan 2016 var eitt feitt ár hjá feitu mjólkini, var tað meira soltið hjá soltnu mjólkini. Bæði Lættimjólk, sum er 0,5%, og Soltimjólk, sum er 0,1%, høvdu eina lítla afturgongd í søluni.
Lættimjólkin er kortini framvegis nógv best umtókta mjólkin hjá MBM. Í fjør keyptu fólk omanfyri 1,9 mió. litrar av Lættimjólk. Á øðrum plássi er Millummjólk, har yvir 1,5 mió litrar fóru út í føroysku heimini.
Eisini smáu pakkarnir við Lætti skúlamjólk høvdu góðar dagar í fjør. Sølan vaks 3,3% sammett við árið fyri.
Tilsamans fóru yvir 36 túsund fleiri litrar av mjólk út í føroysku heimini í fjør enn í 2015.


text:
Tíðindaskriv frá Svimjisambandi Føroya
Nú er svimjistevnan á Oyggjaleikum komin í helvt, og føroysku svimjararnir hava vunnið 10 av 22 møguligum gullheiðursmerkjum. Dagurin í dag sær ikki minni spennandi út enn hinir undanfarnu, við tað at vit rættiliga sannlíkt kunnu vinna minst 5 gullheiðursmerki, og sikkurt eina rúgvu av øðrum eisini.
Kappingarnar í dag eru:
- 100 blandað menn: Pál Joensen (1)
- 400 frí kvinnur: Mona Simonsen (3)
- 200 rygg menn: Kári J. á Høvdanum (2)
- 100 bringa kvinnur: Malan V. Bærendsen (1) og Katarina S. Lamhauge (5)
- 100 frí menn: Pál Joensen (1) og Pauli Ø. Mohr (4)
- 50 frí kvinnur: Shaila millum Garðarnar (1) og Guðrun H. Jacobsen (2)
- 50 firvald menn: Pál Joensen (2) og Kári J. á Høvdanum (4)
- 200 rygg kvinnur: Bjørg Seloy (7) og Birita Debes (10)
- 4×100 blandað menn: SSF (eingin tilmeldingartíð)
- 4×100 frí kvinnur: SSF (eingin tilmeldingartíð)
Tryggastu gullmerki munnu vera í 100 bringu hjá kvinnum, har tær báðar Katarina og Malan hava vunnið ávíkavist 50 og 200 bringu, og tí munnu hava mest hvørja aðra at berjast ímóti á 100 metra teininum. Hartil gull í 50 frí, har Shaila og Guðrun hava bestu tilmeldingartíðir, og longu hava víst stórform í 4×50 frí og 50 firvald.
Pál Joensen man eisini fara at gera sítt til at vinna 100 blandað og 100 frí, har hann liggur til at vinna gullmerki, umframt at gera seg galdandi í 50 firvald. Og so er serliga 4×100 stafettin hjá kvinnum rættiliga greiður favorittur, eftir at hava vunnið 4×50 frí og 4×50 blandað, og við tað at vit eiga 4 gentur sum kunnu svimja um minuttin.
Restin verður meira upp til dagsformin. Mona var heilt nær oyggjaleikametinum í 800 frí í gjár, og man tí vísa seg at vera skrøpp eisini til hálva teinin. Kári er somuleiðis tryggur heiðursmerkjavinnari, men skal arbeiða hart fyri at kunna vinna á úrmælinginum Grant Halsall av Isle of Man. Og restin fer garanterað eisini at arbeiða hart fyri at koma á heiðursmerkjaskammilin.
Vit eru sum sagt komin í helvt, og eingin ivi er longur um at føroyingar eru sterkastu svimjarar á Oyggjaleikum. Hini eiga eisini nakrar einstakar úrmælingar, men vit hava so avgjørt breiðasta hópin, har øll 12 hava týdning fyri at vinna gullheiðursmerki, og vísa seg at kunna liva upp til ábyrgdina eisini.
Bussur 4, Mariehamn-Godby
Rókur í Jákupsstovu
vegna Svimjisamband Føroya


text:
Pláss eftir í Havn og á Toftum
ítróttur06-06-2017 - 12:27 - Jóanis Nielsen
Framvegis eru nøkur pláss eftir á fótbóltsskúlunum í Havn, sum verður 23. og 24. juni, og á Toftum, sum verður í døgunum 30. juni og 1. juli. Tilmeldingarfreistin til flutt til mánadagin 12. juni.
døgunum 23. og 24. juni verður árligi Fótbóltsskúlin hjá FSF í Gundadali í Havn, og eina viku seinni, 30. juni og 1. juli verður fótbóltsskúlin á Svangaskarði á Toftum.
Enn eru nøkur pláss eftir, og tí hevur Fótbóltssamband Føroya, í samstarvi við fyriskipararnar, avgjørt at flyta tilmeldingarfreistina tilmánadagin 12. juni.
Í ár vera Fótbóltsskúlarnir fyri børn í aldurinum 6 til 14 ár (fødd í 2003 til 2011). Fríggjadag verður vant frá kl. 13 til 17 og leygardag frá kl. 10 til 15. Børnini møta hálvan tíma frammanundan.
Kostnaður: 400 krónur (Gjaldið er fyri luttøkuna á fótbóltsskúlanum og fyri mat, frukt, bólt, T-shirt og luttøkubræv).


text:
Í døgunum 7. til 10. mars var MBF umboðað á norðurlendskum fundum og ráðstevnu um ST sáttmálan í Helsinki. Týdningurin í norðurlendskum samstarvi liggur serliga í samskiftinum um umstøðurnar hvør hjá øðrum, og hvussu vit saman kunnu varpa ljós á avbjóðingarnar á brekøkinum. Grundleggjandi hava londini somu avbjóðingar í at síggja fulla inklusjón og javnrættindi hjá teimum, ið bera brek.
Í norðurlendska samstarvinum eru Danmark, Norra, Ísland, Svøríki, Finland, Áland, Grønland og Føroyar.
Norðurlendsku meginfeløgini
Á fundinum við norðurlendsku meginfeløgini førdi MBF fram, at seinastu árini hava verið frambrot á brekøkinum í Føroyum. Serliga var hesaferð víst á, at Almannaráðið, ið hevur savnandi ábyrgdina fyri ST sáttmálanum, arbeiðir við at víðka um Ráðið fyri brekað, og at Vinnumálaráðið er farið at kanna møguleikarnar fyri einum óheftum stovni at hava eftirlit við sáttmálanum. Hesi viðurskifti eru avgerandi fyri, hvussu Føroyar kunnu liva upp til krøvini í grein 33 um íverksetan av ST sáttmálanum.
Fleiri myndir her.
Eisini var víst onnur viðurskifti, sum í løtuni eru aktuell í Føroyum:
- samstarv millum MBF, Visit Tórshavn, Grønland, Ísland, Norra og Skotland at skráseta atkomumøguleikar innan ferðavinnu
- víðkan av tilboðum á serbreyt á miðnámi
- viðurskiftini hjá fyritíðarpensjónistum, ið flyta til Danmarkar
Flóttafólk, ið bera brek
Eins og kjakið seinastu tíðina hevur verið merkt av flóttafólkastreyminum úr Sýria til Evropa, var hetta eisini eitt av evnunum á fundinum. Kalle Kønkkøla vísti á, at hóast eingi hagtøl eru fyri, hvussu mong flóttafólk bera brek, so eru hesi vissuliga millum mongu flóttafólkini. Álvarsliga varð tosað um ringu umstøðurnar, sum hesi koma úr, men eisini torføru og longu ferðina úr heimlandinum til Evropa. Kalle hevur í fleiri ár víst á hesi viðurskifti í flóttafólkalegum í Afrika og miðeystri – og nú eisini í Evropa.
Víst var á syrgiligu støðuna og tørvin á, at norðurlond taka støðuna í álvara.
Framløga um viðurskifti í Føroyum
Á ráðstevnuni um ST sáttmálan og ávirkanina hann hevur á norðurlond fekk Tóra við Keldu, forkvinna, møguleika at siga eitt sindur um føroysku viðurskiftini. Týdningurin skuggafrágreiðingin og niðurstøðurnar úr ST hava havt fyri brekøkið er stórur, og hesi verða í dag nýtt sum leiðreglur fyri, hvørji evni Føroya Landsstýri, MBF og limafeløgini serliga eiga at arbeiða við.
Eisini fekk forkvinnan møguleika m.a. at vísa á, hvussu føroysk lóggáva og mannagongdir í komandi tíð vónandi verða evnaðar við ST sáttmálanum sum grund, og at við víðkanini av Ráðnum fyri Brekað verður møguleiki fyri at fáa breiða ráðgeving frá fólki frá arbeiðsmarknaðinum, almennu Føroyum og fólki, ið bera brek..
Eftir dagarnar við upplýsing, kunning og áhugaverdum framløgum stendur avgjørda niðurstøðan hjá øllum pørtum innan brekøkið, at saman við áhugafeløgunum er politiska skipanin avgerandi fyri, hvørjar møguleikar fólk, ið bera brek hava at skapa sær eitt gott og virkið lív.
Á myndini frá ráðstevnuni eru Elin Winther Poulsen, sum hevði bás við tilfari um heildarætlanina “Sig frá”, Ása Olsen, aðalskrivari í MBF, Tóra við Keldu, forkvinna í MBF, og Doris Bjarkhamar, fulltrúi í AMR.


text: Ífylgi livetiming.dk setti Pál Joensen nýtt danskt junior met í 200 frí við tíðini 1:48.25. Men tað er allarhelst tí, at met listin á livetiming.dk ikki er dagførdur, tí Pál svam skjótari í gjár. Tíðin var eisini tann besta í teimum innleiðandi kappingunum. Meira er at lesa á Susvim.com. Undir øllum umstøðum verður tað ein gysari millum Mads Glæsner, Pál og co, tá finalurnar byrja kl 16.30 føroysk tíð. Fyrst verður stafett í 4×50, síðani finalan hjá kvinnum í 200 frí (Elspa) og aftaná verður tað 200 frí finalan hjá monnum (Pál), soleiðis sum eg havi skilt skránna.


text:
So situr man aftur umborð, vit hava havt ein framúr dag, aftaná morgunmatin fóru vit til Eskifjörð, hoyrdi frá øðrum ferðafólki, at har var ein svimjihylur við fleiri glíðibreytum, umframt, at koyritúrurin var sera vakur.
Eg kann bara geva teimum rætt, náttúran er ófatiliga vøkur her, nú kavin enn setur dám á landslagið.
Svimjihylurin var fleiri klassar omanfyri tann á Egilstøðum og væl verdur at koyra teir eyka 40 minuttirnar fyri.
Har vóru 3 fínar glíðibreytir, harav tann størsta dekan ov stór og skjót til mín smakk, men dreingirnir dámdu væl, serliga Marius, sum fór 14 túrar í henni. Tummas er so varligur, so eg royndi at lokka hann í tað minstu breytina, so eydnaðist tað ikki.
Men vit fingu nakrar tímar at ganga í teimum ymsu temperaðu hylunum og pottunum. Eg slapp eisini ein lítlan túr í sauna.
Síðan ótu vit burgarar í Kaffihúsinum á Eskifirði. Ella tað gjørdu eg og Mikal. Tummas og Marius ótu pizza. Síðan gekk leiðin umborð aftur.
Vit fara úr Íslandi kl. 20 og koma á Havnina kl. 15 ímorgin. Um eina løtu er nátturði á skránni, deiliga buffetin lokkar.
Eg havi annars verið ein túr í Naust og lurta eftir Hans Andrias, hann hevur takla uppgávuna, at spæla fyri týskum pensjonistum væl. Men tá tey fóru í song í gjárkvøldið fingu vit lokka eitt Nirvanalag og eini tvey heimagjørd burturúr honum.
Deiligt, at hava ein risastóran Mikal við, sum hevur eyguni eftir hinum, so eg sleppi ein túr í Naust.


text:
Flest vilja lesa í Føroyum15. mars 2017
Tað hevur í seinastuni ligið á ljóði, at tey ungu í Føroyum í størri mun ynskja at útbúgva seg í egnum landi. Hetta sæst eisini aftur á tølunum fyri fráflytingina seinasta árið, og er nú eisini staðfest í spildurnýggjari kanning, sum Glasir hevur gjørt millum øll lesandi, sum ganga á seinasta ári á Gymnasialum miðnámi í Føroyum. Tey ungu seta krøv til myndugleikar og skúlar, um at tey fáa møguleika at útbúgva seg eftir ynski. Sleppa tey ikki tað, gerst myndin ein onnur. Tað er serliga læknavísindi og búskapur tey ynskja at lesa.
Umboðan í kanningini
Kanningin umfatar 87,10 % av teimum lesandi á seinasta ári eftir gymnasialu miðnámsskúlaskipanini, tvs øll tey sum møttu tann dagin, kanningin bleiv gjørd, hesi eru:
Hugbreyt 161 lesandi Tórshavn, Kambsdalur og Hov
Náttúrubreyt 141 lesandi Tórshavn, Kambsdalur og Hov
Búskaparbreyt 100 lesandi Tórshavn og Kambsdalur
Fyrireikingarbreyt 60 lesandi Tórshavn, Kambsdalur og Klaksvík
Tilfeingisbreyt 17 lesandi Vestmanna
Tøknibreyt 8 lesandi Klaksvík
Annars kann nevnast, at tað eru 60% kvinnur og 40% menn, sum ganga seinasta árið gymnasialum miðnámi, nógv tey flestu eru 19 ára gomul.
Føroyar nú á fyrsta plássi
Seinast, slík kanning var gjørd, var á heysti í 2014. Tá ynsktu 29% at lesa í Føroyum, meðan 44% ynsktu at fara til Danmarkar at lesa. Nú eru tølini vend á høvdi, kanningini vísir, at 40% ynskja at lesa í Føroyum, meðan 36% ynskja at fara til Danmarkar í lestrarørindum. Stóra Bretland er framvegis á einum 3. plássi, við 12%, móti 10% í 2014.
Útboðið avgerandi týdning
Um útbúgvingin fæst í Føroyum, vilja millum 32% og 49% velja Føroyar framum útlandið. Um útbúgvingin hinvegin ikki fæst í Føroyum, verða tað væl færri, sum velja Føroyar framum útlandið. Tá vera tey millum 7% og 14%. Hesi tølini líkjast teimum frá 2014.
Útboðið er blivið betri sambært teimum lesandi
Tey flestu halda, at útbúgvingartilboðini í Føroyum eru annaðhvørt undir miðal ella miðal, tølini eru tó nakað betri í 2017 enn í 2014. Hettar kemur helst av at bæði Glasir og Fróðskaparsetrið eru komin við nýggjum spennandi útbúgvingum, serliga innan búskap, men hetta merkir eisini, at her kann nógv gerast afturat.
Læknavísindi og búskapur
Hóast tað framvegis eru nógv, sum ikki hava tikið støðu ella vilja okkurt annað enn tað, tey vóru spurd um, er myndin greið. Læknavísindi liggur fremst, meðan Búskapur er á øðrum plássi. Næst teimum koma náttúruvísindi, samfelagsvísindi og sálarfrøði. Løgfrøði og námsfrøði eru nøkulunda umboða. Sera lítil áhugi er fyri sjóvinnuni, sum sigst vera okkara høvuðsvinna, eins og teldufrøði og humaniora ikki eru í serliga høgum meti millum tey lesandi, meðan gudfrøði er minst umboðað á ynskilistanum hjá teimum lesandi.
Hugbreyt størst og tøknibreyt minst á miðnámi
Tað er ikki samsvar millum tað, tey ungu ynskja at lesa, og breytina tey hava valt á miðnámi. Kanningin vísir, at hugbreytin er størst á miðnámi, men sera fá ætla at lesa hugvísindi ella humaniora, sum tað nevnist. Eisini tykist búskaparbreytin at vera í so lítil í mun til at so nógv ætla at lesa búskap og samfelagsvísindi. Hinvegin tykist greitt, at náttúrubreytin framvegis er stór, og tað samsvar við, at nógv ætla at lesa náttúruvísindi og serliga læknavísindi. Tøknibreytin er í løtuni nógv tann minsta í Føroyum, og kemur tað ivaleyst av, at hon ikki verður boðin út í høvuðsstaðnum í løtuni.
Nógv ynskja at blíva bachelorar og nokk so nógv kandidatar
Millum tey spurdu eru tað flest til av teimum, sum ynskja eina bachelor útbúgving, meðan rættiliga nógv ynskja eina master ella kandidatútbúgving. Bert nøkur fá ynskja sær eina styttri útbúgving. Nøkur ynskja at fara í læru innan skrivstovu, handil ella handverk. Ikki serliga nógv ynskja sær eina fulla granskingarútbúgving enn, men hugsast kann, at slíkar ætlanir broytast við tíðini.
Tey flestu ynskja at bíða eitt ár og nógv hava ikki tikið støðu
Yvir helvtin av teimum spurdu ynskja at bíða eitt ár við lestrinum, meðan næst mest ætla at bíða í eini tvey ár. Á triðja plássi koma tey, sum ætla sær í gongd beinan vegin. Sera fá ynskja ikki at lesa víðari. Hettar samsvarar eisini við, at helmingurin framvegis ikki hevur tikið støðu til útbúgvingina enn.
Nógv tann størsti parturin vil búgva í Føroyum aftaná lesturin
Heili 82 % av teimum spurdu ynskja at búgva í Føroyum aftaná lesturin. Hetta er tó tað mest óvissa svarið, tí talan er um ein langan tíðarhorisont, og mangt broytist á mansins ævi. Vit vita tó, at jú longri tey ungu bíða við at flyta uttanlands, størri líkindi er fyri, at tey koma aftur, tað vísa aðrar kanningar, sum ikki verður víst til her.
Onnur úrslit frá kanningini
So at siga øll tey spurdu ynskja at lesa fulla tíð, meðan bert nøkur heilt fá innan henda málbólkin ynskja at fara í gongd við parttíðar lestur.
Tey ungu umhugsa í lítlan mun fjarlestur sum ein møguleika, meðan sjálvlestur nærum ikki kemur uppá tal.
Tað eru nógv, sum ynskja sær ein verkligan part í útbúgvingini.
Miðal góð undirtøka tykist vera fyri, at undirvísingin er á føroyskum, og at tilfarið er føroyskt.


text:
Norska stjórnin hevur valt marina biotøkni sum eitt av satsingøkjunum í nýggjari strategi.
Norðmenn ásanna, at marina tilfeingi hevur stórar møguleikar fyri virðisøking. “Dugnaligt fólk og tøkni kann gera Norra fremst innan hetta øki”, sigur Lisbeth Berg-Hansen, fiskimálaráharri í sambandi við, at strategiin var løgd fram í farnu viku.
Sterka støðan, sum norska alivinnan hevur í heimshøpi í dag, er eitt úrslit av málrættaðari gransking og vinnumenning seinastu nógvu árini. Tað er tó framvegis altumráðandi fyri kappingarevnini og umdømi hjá Norra at hildið verður fram at menna marina biotøkni.
Eitt av nýggju satsingarøkjunum er aling av tara. Norra hevur ein tann størsta tarastovnin í Evropa, og vakstrarlíkindini hjá tara eru sera góð. Væntandi kemur orkutørvurin í heiminum at vaksa 100% komandi árini og Norra vil luttaka í at menna framleiðslu av orku burturúr tara.
Annað øki er marin tilsetingarevnir av ymsum slagi, sum verða virkaði burturúr tilfeinginum. Framleiðsla av m.a. omega 3 fitisýrum frá marinum rávørum er í ferð við at vaksa til eina stóra vinnugrein og enn meira dentur skal leggjast á reinsing, rafinering og virðisøking av marinum oljum.
Biotøknilig gransking vil í framtíðini spæla eina avgerandi leiklut fyri at tryggja sunnan og tryggan sjómat, umframt nýggjar vørur frá tilfeinginum í havinum.


text:
Tað eru langt frá øll búskapartøl, ið samgongan velur at upplýsa um, nú val er í hondum. Her eru nøkur av teimum tølum, ið samgongan ikki vil vísa tær.
Seinastu árini hava vit havt søguliga góðar fyritreytir fyri, at venda búskaparligu gongdini, og fáa yvirskot og haldføri aftur í føroyska landshúsarhaldið. Altjóða rentan hevur verið metlág, lágir oljuprísir, nýtt milliardavirði er komið inn í búskapin umvegis størri uppisjóvartilfeingi, høgir altjóða laksaprísir, og alivinnan hevur heldur ongantíð staðið seg so væl sum nú – eina heila mia. í árligum yvirskoti. Um landskassin ikki hevur yvirskot í hesum døgum – nær so?
Veruliga hallið hjá landinum als ikki minkað – hóast søguliga góðar fyritreytir
Veruleikin er tíverri, at hóast søguligu góðu fyritreytirnar, og ein vøkstur í samlaðu framleiðsluni (BTÚ) seinastu 4 árini á umleið 2,5 milliardir kr., so hevur landið framhaldandi stórt hall. Verður hædd tikin fyri, at henda samgongan eisini inntøkuførir framtíðar pensjónsskatt (byrjaði 1. januar 2012), so er veruliga hallið enntá als ikki minkað síðan samgongan tók við. Tvørturímóti. Hetta ber boð um, at førdi fíggjarolitikkurin seinastu árini hevur verið grundleggjandi skeivur.
Mynd I. Úrslit landskassans við og uttan forskattaðum pensjónum (2007-2015), mió. kr.
Økt skuldina við 1,1 mia. + brúkt 1 mia. í framtíðar pensjónsskatti
Veruleikin er eisini, at í hesum valskeiðnum (2012-2015) hava hallini hjá landskassanum samanlagt verið 1,1 mia. kr.. Í sama tíðarskeiði hevur landsstýrið hartil valt – umvegis forskatting av pensjónum – at brúkt 1 heila milliard kr. av framtíðar pensjónsskatti. Hetta er peningur, ið kemur at mangla seinni, tá eitt alsamt vaksandi tal av penjónistum ikki fara at skula rinda skatt til land og kommunur, samstundis sum tørvur verður á alsamt fleiri eldratænastum.
Mynd II. Samanlagda landskassahallið og brúktar framtíðar pensjónsskattainntøkur í valskeiðnum (2012-2015), mió. kr.
Samanumtikið hevur verandi samgonga í 4 ár brúkt omanfyri 2 milliardir kr. – í miðal omanfyri 500 mió. kr. árliga – ið hon ikki hevur havt inntøkur til. Úrslitið er eisini, at bruttoskuldin hjá landinum nú er farin uppum 6 mia. kr. (sambært Búskaparráðnum). Hækkar rentan bara 1%, merkir hetta um 60 mió. kr. í øktum rentuútreiðslum av bruttoskuldini, og harvið 60 mió. kr. minni til eitt nú almennar tænastur. Vit eiga sjálvandi at byrja at rinda skuld, heldur enn at økja skuldina, sum skjótast. Og hetta ber væl til.
Sjálvandi ber væl til at venda gongdini
Vit eru millum allar ríkastu lond í heiminum. Pr. íbúgva helst tað ríkasta landið í heiminum, um vit bert gagnnýttu okkara tilfeingi til fulnar. Síðan 1998 er framleiðsla okkara, BTÚ, eisini farin úr 7,4 mia. kr. árliga upp í 15,7 mia. kr. Ein vøkstur á 8,3 mia. kr. (leypandi prísir). Okkara BTÚ var í 2014 komin upp á heilar 314.000 kr. pr. íbúgva. Hetta er eitt nú meira enn Ísland, sum í 2014 lá á 294.000 kr. pr. íbúgva. Okkara stóra ríkidømi er enntá veruleiki uttan, at vit hava gagnnýtt okkara menningarmøguleikar. Og vit hava ovurstórar møguleikar. Bæði við fleiri nýskipanum, ið framhaldandi bíða eftir at verða framdar, og eisini um vit virðisøkja okkara fiskatilfeingi eins nógv og fleiri aðrar tjóðir – og fáa atgongd til fríhandilssáttmálar ájavnt við onnur lond. Gera vit hetta, so verður mett, at útflutningsvirði okkara vil kunna økjast við 6 mia. kr. Hartil eru ovurstórir møguleikar eitt nú at menna okkara ferðavinnu, ið longu fevnir um 4-500 størv og hevur ein umsetning uppá um 600 mió. kr. Hetta eru bert nakrir av fleiri menningarmøguleikum okkara fyri framman.
Saman fram móti einum sjálvbjargnum Føroyum
So tað er bara at koma í gongd. Men tað krevur eina nýggja stjórn, ið megnar og vil fremja neyðugu átøkini, fyri at røkka einum sjálvbjargnum og haldførum føroyskum búskapi, ið kann verða grundarlagið undir einum framkomnum samfelag og vinnulívi í menning – til fyrimuns fyri alt fólkið – og fyri bæði núverandi og komandi ættarlið. Tá røkka vit eisini einum sjálvbjargnum og sjálvstøðugum Føroyum saman.
Kristina Háfoss
Løgtingskvinna og valevni fyri Tjóðveldi


text:
Sakførararnir hjá FIFA siga í dag, at teir tríggir Sepp Blatter, Jerome Valcke og Markus Kattner seinastu fimm árini hava goldið sær sjálvum 80 milliónir dollarar í lønarhækkan og serstøkum viðbótum.
The Guardian skrivar, at sambært sakførarunum hjá FIFA eru útgjøldini brot á sveisiska lóg. Sakførararnir siga, at teir nú fara at geva amrikonsku og sveisisku ákærunum, sum fyrireika sakarmálini ímóti teimum trimum fyrrverandi FIFA-leiðarunum, skjøl, sum prógva at hesar risa upphæddir eru farnar í lummarnar hjá Sepp Blatter, Jerome Valcke og Markus Kattner.
Fráboðanin um tær 600 milliónirnar, sum teir tríggir hava goldið sær afturat vanligu lønum sínum seinastu fimm árini, kemur dagin eftir, at løgreglan gjørdi húsarannsókn á skrivstovunum hjá FIFA – millum annað á skrivstovuni hjá fyrrverandi fíggjarstjóranum Markus Kattner.
Grein um málið á heimasíðuni hjá The Guardian HER


text:
Tíðliga í komandi viku, fer henda perman at finna innmatin á Vencli, og so eru teir ein heilskapað eind.
Motivið á permuni er úr søguni “Flugurnar” sum William Heinesen hevur skrivað. Eyðun Waagstein hevur týtt.
Nógvir aðrir góðir tekstir eru eisini við. Sjálvandi.
Ein søga eftir Mark Twain, sum Gunnar Hoydal hevur týtt, er eisini við. Hon eitur “Tann stjolni hvíti fílurin”.
Arnbjørn Ólavsson Dalsgarð hevur tríggjar søgur um tann í Føroyum so kenda mannin, við navninum Albert.
Elly Debes er debutanturin hesa ferð.
Nú eru tit øgiliga spent, ha?
Tit mugu bíða til í komandi viku. So kunnu tit ogna tykkum Vencil.
OMR


text:
2. Grand Prix kapping í boccia
Ítróttafelagið Smæran skipaði fyri Grand Prix kapping í boccia, og nú verður farið undir 2. umfari í kappingini. Kappingini verður í skúlanum við Løgmannabreyt sunnudagin 29. januar kl 14.00.
Felagið sigur í skrivi, at tilmelding er á tlf 23 08 51 ella við at senda teldupost til sao@kallnet.fo. Freistin er 28. januar
Væl møtt!
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Gevst ikki!
11.08.2017 - 08:17 - Ásbjørn Jacobsen
“Ver tú trúgvur líka til deyða, og eg skal geva tær lívsins krúnu!” Opb. 2,10
Hetta er ein spennandi tíð og ein álvarslig tíð, vit liva í. Hetta er ein tíð við møguleikum, nú við endan á tíð náðinnar. Gud hevur litið okkum eina uppgávu upp í hendur. Tað ræður um lív og deyða, um frelsu ella glatan.
Við øll munagóð bjargingartiltøk verður manningin lærd ferð eftir ferð: verð verandi á tínum staði, savna teg um tína serligu uppgávu. Tey kristnu bjargingartiltøkini eru neyvan so úrslitagóð, sum Jesus hevði vónað, tá ið hann sendi lærusveinarnar út við orðunum: “Mær er fingið alt vald í himli og á jørð. Farið tí og gerið øll fólkasløgini til lærusveinar mínar, við tað at tit doypa tey til navns faðirsins og sonarins og hins heilaga anda og við tað, at tit læra tey at halda alt tað, ið eg havi boðið tykkum. Og sí, eg eri við tykkum allar dagar alt til veraldar enda.” Matt. 28,18-20.
Vit eru send av honum, sum hevur alt valdið.
Vit eru send til øll fólkasløg.
Vit skulu gera tey til lærusveinar.
Vit skulu doypa tey til navns faðirsins og sonarins og hins heilaga anda.
Vit skulu læra tey at líta heilt á Guds orð.
Hevur Gud broytt meining? Jesu endamál er enn hitt sama. Lærusveinar hansara, altso vit, skulu náa allan heimin við evangeliinum. Tað fara vit ongantíð at megna, um vit leggja okkum út í eitt og hvørt orðaskifti ella renna higar og hagar eftir stórum andaligum upplivingum. Tað fara vit bert at megna, um vit verða har, sum Gud hevur sett okkum.
Ein maður segði einaferð: “Um eg skuldi peika á ein tann størsta meinbogan í Guds ríkis arbeiði, so eru tað hesi bæði orðini: UM BERT.
Um eg bert hevði tey evnini, hann hevur. Um bert eg var 20 ár yngri! Um bert eg hevði meira tíð. Um bert – um bert – um bert. Hyggja vit at støðuni við trúarinnar eyga, so er tað, sum vit hoyra Jesu orð: “Hjá menniskjum er hetta ógjørligt, men hjá Gudi er alt gjørligt.”
Ja, nettupp, og gevst tí ikki. Meðan ein herprestur hjálpti einum doyggjandi hermanni, spurdi hann tann unga mannin, um hann hevði eini boð til mammu sína. “Ja,”segði hann, “sig við hana, at eg doyggi sum ein lukkuligur maður. – Er tað okkurt annað, eg kann gera fyri teg?” spurdi herpresturin. “Ja, skriva til sunnudagsskúlalærarinnuna og sig henni, at eg doyggi sum ein kristin vegna hennara undirvísing!”
Herpresturin skrivaði til mammuna og sunnudagsskúlalærarinnuna, sum hin doyggjandi maðurin bað um. Eftir fáum vikum fekk hann bræv aftur frá sunnudagsskúlalærarinnuni, sum skrivaði: “Má Gud sýna mær miskunn. Fyri einum mánaði síðani gavst eg sum sunnudagsskúlalærarinna, av tí at eg kendi, at tað gekk ongan veg hjá mær. Bangin og ótrúgv hevði eg slept tí arbeiðinum, sum Gud hevði givið mær. Beint eftir at eg hevði sagt hetta arbeiðið frá mær, kom brævið, sum segði frá, at eg hevði verið orsøkin til, at hesin drongurin kom til Kristus. Eg skal beinanvegin fara aftur til prest og siga við hann, at eg skal royna aftur í Jesu navni og vera trúgv til endans.” Ja. “Ver tú trúgvur líka til deyða, og eg skal geva tær lívsins krúnu!”
Vit skulu lata ljós okkara skína. Boðini frá Harranum ljóða: “Soleiðis lýsi ljós tykkara fyri fólki, at tey mega síggja góðgerðir tykkara og æra faðir tykkara, sum er á himni.” (Matt. 5,16)
Ein søga verður søgd um ein vitameistara. Hann tók eitt lítið kertiljós úr skuffuni, tendraði tað og fór at ganga upp eftir teimum mongu trapputrinunum í vitanum.
“Hvar fert tú?” spurdi ljósið. – “Eg skal heilt upp í toppin á torninum.” – “Hví?” – “Eg skal føra skipini trygt í havn,” ljóðaði svarið, “kanska eru nøkur skip úti á tí uppøsta havinum beint nú, og tey hyggja eftir ljósinum.” – “Ja, men einki skip sær mín lítla eldsloga,” segði ljósið. – “Tað kann væl vera, at tín logi er lítil, men tú skalt bara halda ljósið brennandi og skína, sum tú best kanst, og so lata restina upp í hendurnar á mær.”
Tá ið tey komu upp í toppin, tók vaktarmaðurin tað lítla ljósið og tendraði allar lampurnar, sum stóðu so skínandi blankar við teimum stóru afturskinsskermunum aftanfyri. Teir sendu eina bjarta ljósglæmu til øll skipini, sum skuldu í havn.
Sum kristin mást tú ikki undirmeta títt virki, av tí at tú heldur, at tú hevur ikki evnini, og tú kanska heldur, at tú ert settur eitt løgið stað at tæna Harranum. Tú skalt bert lata ljós títt skína fyri Jesus har, sum hann hevur sett teg. Tað er tørvur á øllum ljósum, hvørt á sínum staði. Eitt lítið ljós á einum myrkum staði hevur stórt virði.
Effie Campbell umsetti.


text:
- Suðuroyggin er nakað heilt serligt. Har er so nógv serstakt at síggja, sum lýsir upprunan hjá Føroyum.
Soleiðis segði Lis Mortensen, jarðfrøðingur, í seinnapartssendingini hjá Kringvarpinum í gjár, har hon tosaði við Jákup Magnussen.
Lis Mortensen frá Jarfeingi er beint nú í Íslandi í sambandi við, at Unesco umhugsar at lýsa Føroyar sum "Unesco Global Geopark" – eina altjóða jarðfrøðiliga lund. Ein UNESCO Global Geopark er eitt avmarkað landafrøðiligt stað, har støð og landsløg av altjóða jarðfrøðiligum týdningi verða stýrd í einari heild við varðveiting, útbúgving og burðardyggari menning fyri eyga.
Lis Mortensen dylur ikki fyri, at tað er Suðuroyggin, við sínum heilt serligu jarðfrøðiligu støðum, ið kann geva Føroyum heiðurin at vera geopark.
- Suðuroyggin er ein gimsteinur úr enda í annan, og hon er full í jarðfrøðiligum støðum og fyribrigdum, sum eru áhugaverd at vitja, sigur Lis Mortensen úr Íslandi, har hon beint nú tosar við aðrar jarðfrøðingar og fólk frá Unesco um málið.
Í eini geopark skulu vera nógv støð at vitja, tað einstaka staðið skal lýsast og útgreinast væl og virðiliga, og gøtur og støð skulu merkjast fyri vitjandi at koma til.
- Føroyar lúka treytirnar fyri at gerast ein geopark hjá Unesco, og her brúka vit serliga Suðuroynna sum ferðamál. Vit byrjaðu eisini við Suðuroynni, tá ið vit fóru at tosa um at fáa viðurkenning sum geopark, men tað má vera størri, og tí blivu tað allar Føroyar, ið fáa heiti geopark, sigur Lis Mortensen.
Ein geopark kann gerast ein stórur ágóði fyri ferðavinnuna í Suðuroy. Her eru nógv støða vitja hjá jarðfrøðiliga áhugaðum. Suðuroyggin er nóg stór, men tað er stutt at fara, og oyggin lýsir alla jarðfrøðina frá 62 milliónum árum síðan og frameftir, greiddi Lis Mortensen frá í útvarpinum í gjár.
Stabbagrót. Myndirnar úr Suðuroy eru læntar frá Eileen Sandá


text:
Skipað varð fyri mótmælisgongu móti útbyggingini av havnini í Havn fyrrapartin. Eini 150 fólk hittust á Skansanum at vísa sína ónøgd við, at útbygging verður framd við Eystarubryggju, skamt frá Skansanum.
Livandi tónleikur var á skránni, røða varð hildin, og síðan varð skipað fyri sokallaðari samrøðustovu, har fólk sluppu at siga sína meining.
Sóleyð Danielsen sigur, at tey eru fullvæl greið um, at øll eru ikki á einum máli um, hvussu og hvar byggjast skal út, men ein samrøðustova skuldi lýsa, hvat fundarfólkið helt um støðuna.
Eftir samkomuna á Skansanum gekk leiðin niðan á Vaglið.
Eini stórthundrað fólk mundu vera møtt á Skansanum...
... har røða var hildin, og tónleikur spældur ...
... og onkur politikari var ein túr á Skansanum


text:
- Hugskotið er gott enn og vit trúgva enn uppá, at myllan fer at mala.
Tað sigur Bjarti Thomsen, sum hevur verið ein av eldsálunum aftan fyri smápartafelagið Nólsoyar Orkufelag, síðani tað var stovnað 12. august 2010 – fyri næstan seks árum síðani.
- Í løtuni er tað ein mekaniskur feilur. Vit hava arbeitt við teknisku stýringini, men skipanin er sera viðbrekin, sigur hann.
Ætlanir eru um, at minnisvarðin aftur skal broytast til vindmylluna, sum verður byrjanin til at gera Nólsoy til eina grønari oyggj.
Les alla søguna um mylluna í Nólsoy í Langlesnaðinum hesa ferð: Hava dreymin um streymin


text:
- Tíðindi, mentan og ítróttur
Fiskivinnuuppskotið gerast liðugt
Í dag fer samgongan til Suðuroyar við tí endamáli at leggja seinastu hond á uppskotið hjá landsstýrismanninum í fiskivinnumálum um at skipa fiskivinnuna av nýggjum á nýggjárinum.
Neyðugt er at laga upprunaliga uppskotið til, so øll í samgonguni taka undir við tí. Royndin at fáa breiðari semju um uppskotið enn tær 17 atkvøðurnar hjá samgonguni og Sonju Jógvansdóttur, uttanflokkatingkvinnu, tykist vera farin fyri skeytið.
Men undirtøka tykist vera í samgonguni fyri fleiri pørtum í uppskotinum hjá Høgna Hoydali, eitt nú at strika fiskidagarnar og seta kvotur í staðin fyri.
Fólkaflokkurin longur gjørt tvey uppskot
Ivasamt er, um suðuroyartingmenninir hjá Javnaðarflokkinum, Bjarni Hammer og Kristin Michelsen, og Hanna Jensen, tingkvinna fyri Framsókn, taka undir við uppskotinum um at selja stóran part av fiskirættindunum á uppboði.
Samstundis arbeiðir Sambandsflokkurin við at gera sítt uppskot um fiskivinnunýskipan til eitt lógaruppskot. Og Fólkaflokkurin hevur longu tvey uppskot um fiskivinnuna í Løgtinginum.
Annað er lógaruppskot um fyrisiting av fiskiríkidømi, har sum Fólkaflokkurin vil hava nógvar meginreglur í lógini um vinnuligan fiskiskap frá 1994 førdar víðari eftir 1. januar 2018, millum annað fiskidagar.
Fólkaflokkurin hevur eisini ein trygdarventil, um tað ikki eydnast Løgtinginum at samtykkja nakra nýskipan fyri nýggjár. Tá mælir flokkurin til at leingja galdandi lóg trý ár, til 31. desemer í 2020. Næsti tingfundur verður hósdagin.


text:
Annika Kunoy Im 02.01.2018 (18:20)
Video: Her er fyrsti føroyingurin í 2018
Nýggjársnátt kl. 03.02 fingu Rakul Svabo Róadóttir og Atli Jacobsen eina dóttur. Hon varð tískil fyrsti føroyingurin, sum varð føddur í 2018.
– Eg skilti á lagnum, at klokkan var blivin 12 nýggjársaftan, og eg haldi, at eg gav Atla ein muss á kjálkan men tað var ikki nógv meir enn tað. Tankarnir vóru eitt heilt annað stað, sigur Rakul Svabo Róadóttir um hendan heldur øðrvísi nýggjársaftan.
– Tað er stuttligt at vita, at hon var fyrsti føroyingurin í 2018, og tað fer óivað altíð at fylgja henni, sigur Rakul Svabo Róadóttir.
Tey greiða frá, at føðingin gekk væl, og at stórasysturin eisini er øgiliga stolt.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Drotningin hevur verið einsamøll á vitjan ymsastaðni í seinastuni, tó at hon, tá Heinrikkur prinsur bleiv pensjóneraður, boðaði frá, at hann framhaldandi fór at vera við av og á. Heldur ikki varð nógv gjørt burturúr, tá Heinrikkur prinsur fylti 80 ár herfyri, sjálvt um slíkar hendingar vanliga verða brúktar í ein ávísan mun til at bjóða almenninginum at fylgja við. Føðingardagurin varð hildin á slottinum hjá Heinrikki og drotningini í Fraklandi, og har vóru einir 80 gestir, segði drotningin á tíðindafundi í Havn í dag.
Tá so alt hetta verður havt í huga, umframt at kongahúsið herfyri boðaði frá, at einki serligt fór at verða gjørt burturúr komandi ár, tá drotningin og Heinrikkur prinsur hava gullbrúdleyp, spurdi journalisturin hjá BT, um talan í veruleikanum (de facto) er um ein hjúnarskilnað. Margreta drotning varð eitt sindur paff av spurninginum og svaraði stutt við fýra orðum: ”Nej, bevar mig vel”, ella kanska á føroyskum: ”Nei, harragud”.


text:
Fólkatalið var 49.445 tann 1. juni í ár og er vaksið við 616 fólkum síðani juni í fjør. Tað svarar til 1,3%. So stórur fólkavøkstur hevur ikki verið síðani 2002.
Vøksturin í fólkatalinum kemur í fyrsta lagi av eini nettotilflyting á 362, ið er munurin millum tilflyting og fráflyting, og í øðrum lagi av einum burðaravlopi á 254, ið er munurin millum fødd og deyð, so sum myndin niðanfyri vísir. Meðan burðaravlopið er sum í miðal síðstu tíggju árini, er nettotilflytingin tann størsta síðstu fjúrtan árini.
Aftast í greinini er yvirlit við broytingini í fólkatalinum frá 2010 til 2016 í øllum teim 116 bygdunum og býunum í teim 30 kommunnuum í laninum, og hagtalsmynd við broytingini í bygdum og býum frá 2000 til 2016.
Fráflytingin tann minsta í 32 ár og tilflytingin tann størsta í 8 ár
Tann stóra broytingin í gongdini í fólkatalinum kemur í høvuðsheitum av flytingini, har serliga fráflytingin er minkað nógv, samstundis sum tað hevur verið ein lítil vøkstur í tilflytingini. Vit skulu heilt aftur til 1983 fyri at finna so lágt tal fyri fráflytingina sum hetta síðsta 12-mánaðarskeiðið. Samstundis er tilflytingin nú tann størsta síðstu 8 árini og er nú á sama støði sum undan fíggjarkreppuni. Høvuðstølini síggjast í myndini niðanfyri.
Størsti fólkavøkstur í Streymoyar og Vága sýslum – áhaldandi minking í Suðuroy
Tað er vøkstur í øllum høvuðsøkjum í Føroyum uttan teim sunnaru. Í Sandoyarøkinum minkar fólkatalið ikki longur men kvinkar eitt lítið vet uppeftir, meðan tað framvegis minkar munandi í Suðuroy. Meðan fólkavøksturin fyri alt landið er 1,3% hetta 12-mánaðarskeiðið, er tað ein minking í Suðuroy á 1,2%, sum ger at tað dragnar alt meira millum Suðuroynna og restina av landinum.
Í talið er nógv størsti vøksturin í Tórshavnarøkinum, har fólkatalið er vaksið við 319. Lutfalsliga er størsti vøksturin í Tórshavnarøkinum og í Vága sýslu við 1,8%. Nærum líka stórur er fólkavøksturin í Streymoyar sýslu annars (t.v.s. uttan Tórshavnarøkið) við 1,7%. Síðani í Eysturoyar sýslu við 1,4%. Minsti vøksturin er í Norðoya og Sandoyar sýslum við ávikavist 0,7 og 0,6%.
Fólkatal og fólkavøkstur í bygdum, býum og kommunum 2010 – 2016
Tær 30 kommunurnar í Føroyum eru sera ójavnar í stødd – 8 færri enn 200 fólk, 5 millum 200 og 500 fólk, 5 millum 500 og 1.000 fólk, 7 millum 1.000 og 2.000, 4 millum 2.000 og 5.000 og 1 við yvir 20.000 íbúgvum.
Tær eru somuleiðis sera ymiskar í bygnaði. Nógvar eru bara ein bygd, fleiri eru bara tvær bygdir, og í øðrum eru nógvar bygdir, flestar í Tórshavnar kommunu (við 17 bygdum), Runavíkar kommunu (við 15 bygdum) og Sunda kommunu (við 12 bygdum).
Í drúgvu talvuni niðanfyri sæðst hvussu gongdin hevur verið í fólkatalinum í øllum teim 116 bygdunum og býunum í teim ymisku 30 kommununum í landinum.
Her ber til at síggja, hvussu ymisk gongdin kann verða millum einstøku bygdirnar í einari kommunu, har nakrar bygdir kunnu hava stóran vøkstur og aðrar – ofta tær minnu – hava stóra minking, t.d. í Klaksvíkar, Eystur, Runavíkar, Sunda og Tórshavnar kommunum.
Stórar broytingar í fólkatalinum í bygdum og býum frá 2000 til 2016
Í stabbamyndini niðanfyri er sett upp hvussu broytingin hevur verið í fólkatalinum í bygdum og býum frá ár 2000 til 2016. Her er vert at hava í huga, at gongdin í fólkatalinum í Føroyum hevur verið sera ymisk hesi árini, við stórum fólkavøkstri árini 2000-2004, stagnatión og afturgongd árini 2005-2012 og veksandi fólkatal síðani 2013.
Í myndini er broytingin býtt upp í tvey tíðarskeið, frá 2000 til 2010 og frá 2010 til 2016. Her sæst, at í flestu bygdum hevur mynstrið verið tað sama: har sum fólkatalið er vaksið, er tað vaksið í báðum tíðarskeiðum, og tað sama er har, sum fólkatalið er minkað. Nøkur undantøk eru tó, so sum Eiði, Vestmanna, Kollafjørður og Fuglafjørður, har fólkatlið er vaksið annað tíðarskeiðið og minkað í hinum.
Tað sum fellur mest í eyguni er tó tann alstóri vøksturin í Hoyvík og harnæst í Tórshavn og Argjum. Merkisvert er her, at í Tórshavn er nógv størsti vøksturin hendir tey seinni árini, frá 2010 til 2016. Í hinum endanum sæst, at størsta minkingin er í Vági og Tvøroyri (har Froðba og Trongisvág eru íroknað, tí mørk millum bygdirnar har varð broytt í 2009).


text:
Kjak á Fólkatingi um burkaforboð
Flokkurin, Dansk Folkeparti, vil gera tað forboðið at ganga í burka og niqab í Danmark
Musikkskúlin í Suðuroy nýggj hølir í Vági
Musikkskúlin í Suðuroy hevur nú fingið nýggj venjingarhølir í Vágs Skúla
Kazuo Ishiguro vann Nobel heiðurslønina í bókmentum
Nobel heiðurslønin í bókmentum bleiv handað fyri 110. ferð, beint í áðni. 62 ára gamli Kazuo Ishiguro fekk heiðurslønina í ár.
Nýggj bók frá Jógvan Arge
“Journalistur og útvarpsmaður” er heitið á bókini, sum Jógvan Arge gevur út í hesum døgum


text:
Tú kanst vera ein bjargingarklettur í vatnflóðini
16.09.2017 - 08:53 - Tíðindaskriv
Góði stuðul og lívbjargari!!
Skúlin hjá Barnamissiónini Home of Peace er raktur av vatnflóð! Ógvusligt monsunregn og áir, ið eru farnar langt upp um áarbakkarnar, hava ført til tað ringastu vatnflóðina í áratíggjur í Bangladesj. Tá vatnið floymdi inn á Home of Peace, var skjótt 10 cm av vatni um alt gólvið í skúlabygninginum. Skúlin stongdi, og børnini noyddust at vera verandi í bústaðarbygningunum.
Sjúkur og eiturslangur
Vatnið hevur nógvar vandar við sær, ikki minst smittandi sjúkur. Ein annar vandi er eiturslangur. Tá holurnar hjá slangunum fyllast við vatni, royna tær at koma sær til turrari støð. Á skúlaøkinum hava tey longu sæð fleiri eiturslangur.
Home of Peace hevur roynt at gerast sjálvbjargið við mati. Umframt fiskaaling, hønur og neyt hava tey stórar akrar við grønmeti og eisini frukttrø. Soleiðis sleppa tey undan t.d. at keypa grønmeti, og næmingarnir læra at dyrka jørðina.
Men nú standa akrarnir undir í vatni, og grøðin rotnar. Maturin má tí keypast, og av tí at alt økið er rakt, verða matvørurnar innfluttar, og matprísirnir eru í einum farnir upp við 30%.
100 kr kunnu bjarga tveimum børnum
Home of Peace er ein kostskúli fyri 400 børn, sum koma frá tí mest útsetta minnilutabólkinum, teimum kristnu. Í muslimska Bangladesj eru bara 0,2% av fólkinum kristin, og tey havna niðast á samfelagsstiganum. Nógv er analfabetar og hava tey ringast løntu størvini.
Her kemur Barnamissiónin inn og gevur børnunum ein nýggjan møguleika. Á skúlanum fáa børnini tríggjar máltíðir um dagin og eina útbúgvin, ið broytir teirra lív. Við skúlanum byggja vit eitt nýtt ættarlið upp.
Men nú er grundarlagið næstan tikið undan Home of Peace, og næmingarnir á skúlanum hava brúk fyri okkara hjálp. Tí biðja vit um eyka hjálp til tey raktu, til at gjalda tær stóru útreiðslurnar til mat, men eisini til at gera akrarnar brúkiligar aftur og til at keypa nýtt fræ.
Eg biði teg av mínum innasta hjarta at vera ein bjargingarklettur í vatnflóðini og at hjálpa børnunum á Home of Peace. Fyri 100 kr kanst tú gjalda fyri tær eyka matútreiðslurnar hjá tveimum børnum í uml. ein mánaða.
Vinarliga
Bo Wallenberg
Aðalskrivari
Tú kanst geva gávuna her:
Skandinaviska Barnamissiónin
Postgiro; 9870-4310471
Norðoya Sparikassi: 9865-101.620.7
Betri Banki: 9181-120.980.0
BankNordik: 6460-101.594.1
Suðuroyar Sparikassi: 9870-101.148.1
Viðmerk gávuna "Vatnflóð"
Skandinaviska Barnamissiónin
við Jesusi - fyri børnini
Heimasíðan hjá Barnamissiónini: www.barnmissionen.se


text:
Thomas Aquinas
Thomas Aquinas, føddur umleið ár 1225, deyður 1274, var ein italskur gudfrøðingur og heimspekingur.
Thomas kom sum 14 ára gamal til París. Han fór upp í dominikanaraskipanina og hevði Albertus Magnus sum lærara, sum var ein vællýddur og lærdur viðhaldsmaður hjá heimspekini hjá Aristoteles. Aquinas var umstríddur í síni samtíð, men tað eydnaðist honum at greina og viðgera Aristoteles soleiðis, at kirkjan stutt eftir deyða Aquinasar góðtók læru hansara. Aquinas varð gjørdur til halgimenni í 1323. Í dag verður Thomas Aquinas mettur at vera týdningarmesti gudfrøðingurin í Katólsku kirkjuni.
Føroyskar útgávur[rætta | rætta wikitekst]
- Um veran og veru (2009) - Eilif Samuelsen týddi.


text:
Vit skoraðu tvey mál í hvørjum hálvleiki. Adrian Justinussen legði okkum framum, fimm minuttir eftir hálva tínam og beint áðrenn hálvleikin økti frálíki framherjin til hálvleiksstøðuna 2-0 til okkum.
Ein annars frálíkur framherji, Hans Jákup Annfinsson, økti til 3-0 tá stórur tími var leiktur og í tíðini sum Rúni Olsen hevði lagt afturat, staðfesti Ari Mohr Olsen sigurin.
Vit fegnast almikið um, okkara 1 deildarlið veruliga hevur fingið vind og seglini og eftir eina trilvandi byrjan, rættuliga hava vunnið á røttu slóðina.
Flott klárað og hjartaliga til lukku við flotta avrikinum.
Koyr á, HB !!!!
HAGTØLINI
1. deild, 7. umfar: sunnudagin 7. mai 2017 kl. 12.30 í Gundadali
HB – B36 4-0 (2-0)
1-0 Adrian Justinussen 35’
2-0 Adrian Justinussen 45’
3-0 Hans Jákup Annfinsson 62’
4-0 Ari Mohr Olsen 91’
Gult kort: Rói av Fløtum
Liðið: Mattias Lamhauge – Poul Thomas Dam, Páll Mohr Joensen (Tóri Rasmussen 64), Adrian Justinussen (Andrew av Fløtum 46), Rói av Fløtum, Heri H. Mohr (Tór av Skarði 53), Jákup Pauli Breckmann, Ari Mohr Olsen, Símun N. Samuelsen (liðsk.) og Bárður Mittelstein
Eingin óbrúktur eykaleikari
Venjari: Allan Dybczak
Hjálparvenjari: Eilif Petersen
Dómari: Rúni Olsen
Hjálpardómarar: Jógvan Breckmann og Dánjal Eli West


text:
1. deild menn nýtt oddalið í deildini
1. deild menn18-05-2013 - Jónfinn Petursson
1. deild menn: HB - Víkingur 3-2 (3-1)
Kári Nielsen, ið minnir mest um góða vínið, ið bara blívur betur og betur, legði okkum framum longu í sætta minutti. Bara tveir minuttir seinni økti Johan Ejvind R. Mouritsen um leiðsluna til 2-0.
Tá lítil hálvur tími var leiktur, skoraði Jákup Slættalíð sítt sjeynda mál í ár fyri 1. deild við einum góðum skallara og beindi okkum á sigurskós. Beint fyri hálvleik minkaði Per Gregersen um munin til hálvleiksstøðuna 3-1.
Fimm minuttir inni í seinna hálvleiki minkaðu gestinir enn einaferð um munin, tá Martin Olsen skoraði til 3-2. Hóast møguleikar vóru til tað, komu ikki fleiri mál, og tí megnaðu okkara frálíku menn at koyra spennandi dystin í hús.
Við hinum úrslitunum í dagsins dystum, har millum annað grannarnir fyri sunnan inni á Toftum megnaðu at halda toftamonnum til málleysan javnleik, hevur HB hálað seg upp á fremsta pláss í 1. deild.
Flott avrik dreingir og hjartaliga til lukku við góða sigrinum.
Myndir: Rakul Hansen


text:
Nú valevni hjá Fólkaflokkinum gera vart við, at hesin flokkur vil heimtaka ábyrgdina av útlendingaøkinum, so er ómetaliga torført at taka hetta í álvara.
Tí bara í hesum valskeiðnum – tvs. seinastu 4 árini – hevur Fólkaflokkurin atkvøtt 3 ferðir ímóti lógaruppskoti frá m.ø. Tjóðveldi, at heimtaka ábyrgdina av útlendingaøkinum. Og hyggja vit longur aftur, so hevur Fólkaflokkurin atkvøtt minst 3 ferðir afturat ímóti at yvirtaka útlendingamál.
Ítøkiliga er talan um hesi mál:
– 24. apríl í 2006 (løgtingsmál nr. 108/2005)
– 2. mai í 2007 (løgtingsmál nr. 80/2006)
– 23. apríl 2009 (løgtingsmál nr. 83/2008)
– 2. mai 2012 (løgtingsmál nr. 154/2011)
– 7. mai 2014 (løgtingsmál nr. 141/2013)
– 12. mai 2015 (løgtingsmál nr. 23/2014)
Samstundis hevur Fólkaflokkurin sitið í stjórn seinasta valskeiðið, og hevur har havt ríkar møguleikar at heimtaka ábyrgdina av útlendingaøkinum – um hetta varð ynskt. Stendur enntá sum einasta økið, ið verandi samgonga ætlaði at heimtaka ábyrgdina av seinastu 4 árini. Og hóast hetta er onki hent. Men latið okkum nú vóna, at okkurt fer at henda eftir komandi val á hesum øki.
Føroysk áhugamál verða sjálvsagt røkt best av føroyingum sjálvum. Tað er tí sjálvsagt, at vit eisini taka ábyrgd av útlendingaøkinum – og hesum fara vit í Tjóðveldi framhaldandi at virka fyri.
Kristina Háfoss
Løgtingskvinna og valevni fyri Tjóðveldi